145 maşın tapılmışdır\n2010 il, Rustavi (AUTOPAPA), gömrükdə rəsmiləşdirilməyib, tel. +995592700790\n10 000 bin km, avtomat, 1.4 l, benzinlə, Sükan: sol\n2011 il, Rustavi (AUTOPAPA), gömrükdə rəsmiləşdirilməyib, tel. +995557339984\n150 000 bin km, avtomat, 1.4 l, benzinlə, Sükan: sol\n2017 il, Rustavi (AUTOPAPA), gömrükdə rəsmiləşdirilməyib, tel. +995593649161\n69 bin km, avtomat, 1.4 l, benzinlə, Sükan: sol\n2016 il, Rustavi (AUTOPAPA), gömrükdə rəsmiləşdirilməyib, tel. +995598392239\n41 bin km, avtomat, 1.4 l, benzinlə, Sükan: sol\n2014 il, Rustavi (AUTOPAPA), gömrükdə rəsmiləşdirilməyib, tel. +995555215585\n2015 il, Rustavi (AUTOPAPA), gömrükdə rəsmiləşdirilməyib, tel. +995598800225\n95 bin km, avtomat, 1.4 l, benzinlə, Sükan: sol\n2011 il, Qori\t, gömrükdə rəsmiləşdirilməyib, tel. +995597078898\n119 589 bin km, avtomat, 1.4 l, benzinlə, Sükan: sol\n109 bin km, avtomat, 1.6 l, benzinlə, Sükan: sol\n92 bin km, avtomat, 2.0 l, dizel, Sükan: sol


Ərzaq qiymətlərinin yüksəlməsi Rusiyada böyük narazılıq dalğası yaradıb\n21 aprel, 2021 [11:24]\nRusiyada iqtisadiyyatı son illər sabit qrafik cızmır. Xalq hökumətin sosial siyasətindən narazıdır. Bu haqda yazı hazırlayan “Lec Echos” inflyasiyanın sentyabrda keçiriləcək Duma seçkilərində Kremlə ciddi əngəl yaradacağını düşünür.\nBizimyol.info xəbər verir ki, Fransa qəzeti ərzaq qiymətlərinin çox yüksəlməsinin Rusiyada böyük narazılıq dalğası yaratmasından yazıb. Müəllif Benjamen Kenel vəziyyətin heç yaxşı olmadığından bəhs edib.\n“Rusiya prezidenti ictimaiyyət qarşısında nazirləri və qubernatorları tənqid edir. Sosial vəziyyət birdən-birə siyasi məsələyə çevrilib. Sabitlik pozulub. Hökumət şəkərin qiymətini tənzimləmək qərarına gəlib. Pərakəndə satış qiyməti kiloqram üçün 46 rublu keçməməlidir. Qazanc itkisinə görə kompensasiya üçün subsidiyalar nəzərdə tutulub. Amma hökumətin müdaxiləsi də istehsalın inkişafını dayandıracaq. Mərkəzi Bankın rəhbəri Elvira Nabiullina da fərqli düşünmür. Amma Kreml indi qiymətlərin dondurulmasından başqa yol fikirləşmir”.\n“Les Echos”un yazısında fevralda son beş ilin ən böyük inflyasiyasının yaşandığı yazılıb. Ərzaq qiymətlərinin kəskin yüksəlməsi 6 faizlik inflyasiya ortaya qoyub. Hökumət özü üçün 4 faizlik maksimum limit müəyyənləşdirmişdi.\n“Hər il əhalinin gəlirləri azalır. 2020-ci ildə azalma 3.5 faiz olub. Yoxsulluq həddində yaşayan rusların sayı isə artır. Əhalinin 13 faizi bu vəziyyətdədir. Pulsuz yemək paylayan təşkilatların qarşısında uzun növbələr yaranır”.\nPolitoloq Yekaterina Şulman Fransa qəzetinə deyib ki, rus xalqının qiymətlərin daha da artmasına və aşağı məvacibə dözümü qalmayıb. Bu isə hökumət üçün prioritet məsələyə çevrilir.\nYazının müəllifi Kenel hesab edir ki, Vladimir Putin indi daha çox sosial yardımlar haqqında danışmalıdır. Çünki 2000-ci illərin əvvəlində Rusiya prezidenti sadə insanların rəğbətini məhz bu istiqamətdəki addımları ilə qazanmışdı. Pandemiya dövründə isə insanlar hökumətin dəstəyini yetərincə hiss etmədi.\nPolitoloq Yekaterina Şulman da bu fikirlə razılaşır. Kreml narazılıq dalğasının daha çox böyüməsini istəmirsə, sosial yardımlar paketini ortaya qoymalıdır.


Almaniya niyə kürdlərə dəstək verir? Gizli səbəblər –\nAlmaniya niyə kürdlərə dəstək verir? Gizli səbəblər – TƏHLİL\n16:47 18 Dekabr 2015 Oxunub : 4307\nII Dünya Müharibəsindən sonra Almaniya ilk dəfə 1999-cı ildə savaşa qatıldı - NATO üzvü olaraq, alyans ölkələrilə birgə Yuqoslaviyaya müdaxilədə iştirak etdi. 1945-ci ildən düz 1999-cu ilə qədər böyük bir fasilədən sonra Almaniya qırıcıları (“Torrnado”) səmaya qalxdı. İndi də 1999-cu ildən bu yana olan fasilədən sonra 2015-ci ildə ilk dəfə Almaniya Şimali İraqda kürdlərin qorunması üçün qırıcılarını bölgəyə göndərdi.\n2001-ci ilin Əfqanıstan, 2003-cü ilin İraq savaşlarında Almaniyanın hərbi təyyarələri simvolik dəstək şəkilində iştirak etsə də, heç bir aktiv hava əməliyyatına qatılmayıb.\nAlmaniya 1999-cu ildə Kosovo kampaniyasında iştirak edərkən bəzi alman siyasi partiyaları bunun qanuni olmadığını, Almaniya torpaqlarına qarşı təcavüzün baş vermədiyini diqqətə çatdırıraraq, həmin addımın atılmasını yanlış sayırdılar. Təəccüb doğuran odur ki, indi Almaniya sərbəst və tək qərar verərək, Şimali İraqda kürd rejiminin, Peşmərgənin qorunması üçün bölgəyə döyüş təyyarələri göndərir.\nƏvvəlcə Almaniya kürdlərin müdafiəsi üçün göndərəcəyi qırıcıları ya Türkiyə, ya da İordaniyada yerləşdirəcəyini elan etdi. Bununla paralel 1200 alman əsgərinin də Suriyaya göndəriləcəyini açıqladı.\nAlmaniyanın tarixi Kürdüstan istəkləri\nAlmaniyanın kürd siyasətini dərindən anlamaq üçün öncədən yazılmış böyük strateji hədəflərin detallarına varmaq lazımdır. Təxminən XIX-XX əsrlərdə “İpək Yolu” üzərindəki məntəqələrdən biri olan Kürdüstan Almaniya üçün çox önəmli sayılırdı. Almaniyanın “müsəlman strateqi” Maks fon Oppenhaym 1899-1918-ci illərdə bir neçə dəfə Kürdüstan səfərlər edib. Təbii ki, bu səfərlər Kayzer Almaniyasının böyük istəklərindən xəbər verirdi. Həmin ərəfədə kürdlərin almanlara çox güvənmədiyi, elə bu səbəbdən də almanların Osmanlıdan istifadə edərək, kürdləri nəzarət altında tutmağa çalışdığı tarixi sənədlərdə yazılmaqdadır. Ümumiyyətcə, Maks fon Oppenhaym Kürdüstanı, kürdləri dərindən tədqiq edib, son dərəcə əhəmiyyətli dosyeləri Berlinə göndərirdi. Almaniyanın hazırkı kürd siyasətinin təməlini yazanlardan biri məhz Maks fon Oppenhaymdır.\nFon Oppenhaym hər vəclə Rusiyanın Kürdüstandakı təsirini əngəlləmək üçün bölgədə ciddi şəkildə təbliğat işləri aparırdı. O, Dəclə-Fərat çaylarının hövzəsindəki təbii sərvətləri kəşf edərək, Almaniyanın dəmir yollarının məhz buradan keçməsinə dair xüsusi dosyelər hazırlayırdı. Beləcə, Almaniyanın Kürdüstanla bağlı tarixi istəklərinin nədən qaynaqlandığı görmək olar.\nDəyişməyən “Kürdüstan Geosiyasəti”\nXristian Demokratlar Birliyi Partiyasının sözçüsü Otto Henninq bildirib ki, Almaniya təkcə Peşmərgəni silahlandırmaqla kifayətlənməyəcək, eyni zamanda, havadan onlara dəstək verəcək. Kürd-İraq idarəçiliyinə təlim keçməkdən ötrü Almaniya ora kifayət qədər hərbi mütəxəssis göndərib, ancaq bombardmançıların göndəriləməsi böyük istəklərindən xəbər verir.\nSon illərdə İŞİD terror təşkilatı ilə bağlı Almaniyanın xarici siyasətində İraq və Suriyanın xüsusi yeri var. Merkel 2014-cü ildə İraqın Kürd bölgəsinə hərbi yarıdımın ediləcəyini demişdi. Bu məqam Almaniyanın Yaxın Şərq siyasətində xüsusi bir xətt seçdiyini göstərir.\nƏslində bu qərar Almaniyanınn II Dünya Müharibəsindən bu yana ilk dəfə olaraq hansısa bir bölgəyə silah yardımı göstərməsidir. 83 milyon avro civarında edilən yardıma iri, kiçik çaplı silahlar, eləcə də partladıcı vasitələr daxil idi. Almaniyanın müdafiə naziri Ursula fon der Leyenin 2014 və 2015-ci illər ərzində 2 dəfə Ərbil şəhərinə səfər etməsi, Bərzani ilə görüşməsi reallıqda rəsmi Berlinin bölgəyə necə diqqət ayırdığını göstərir.\nAlmaniya Suriyadan zamanında kifayət qədər faydalanıb. Hələ, 2011-ci ildən etibarən Berlin AB çərçivəsində öz adından Suriyaya qarşı neft embarqosu qoyulmasını qərara aldı. Embarqoya qədər Almaniya və İtaliya Suriyadan ehtiyac duyduğu enerjidaşıyıcılarının 2/3-ni ala bilirdi. 1998-2011-ci illər müddətində Almaniyanın Əsəd rejiminə təqribən 360 ton civarında kimyəvi maddə satdığı da bilinməkdədir ki, bunun da silah istehsalında işlədildiyi güman edilir.\nBundestaqın üzvü Jan Van Aken bildirib ki, 2002-2006-cı illərdə Almaniya Suriyaya 111 ton müxtəlif səpkili kimyəvi məhsullar satıb. Məhz Suriya münaqişəsinin əvvəlində Əsədin müxaliflərə qarşı kimyəvi silahlardan istifadə etməsi Almaniyanı narahat etmişdi, çünki kimyəvi maddənin kimdən alınması yavaş-yavaş üzə çıxırdı. Almaniya bir növ 2013-cü ildə “G-20” ölkələrinin Peterburq zirvə görüşündə özünü ifşa etdi. Həmin görüşdə ABŞ, Britaniya, Fransa, İtaliya və İspaniya Suriyanın kimyəvi silahdan istifadəsini qınadıqları halda Almaniya susaraq, heç bir reaksiya bildirmədi.\nBu illər ərzində ilk dəfə Almaniya üçün kürd məsələsi Kobaninin İŞİD tərəfindən zəbt olunmasından sonra təkrar gündəmə gəldi. Hətta “Yaşıllar” partiyası təcili olaraq Kobaniyə alman qoşunlarının çıxarılmasını tələb edirdi.\nBütün bunlarla yanaşı, Şimali İraqdakı Kürd muxtariyyatına rəsmi Berlinin xüsusi qayğısı müşahidə olunmaqdadır. Bölgədə hərbi təlim mərkəzlərinin inşasını da Almaniyanın müdafiə nazirliyi həyata keçirib. Ümumi olaraq 10 minədək Peşmərgə qüvvəsinin alman silahı ilə savaşdığı da bilinməkdədir. Almaniya İraqda xristian və yezidi kürdlərin təlim görməsinə də çalışır. 2014-cü ildə Bavariya əyalətinin Bonnland hərbi təhsil mərkəzində 32 kürd döyüşçüsünə təlim keçilib.\nÜmumiyyətlə, Almaniyanın PKK, PYD yaxud Peşmərgəyə dəstək verməsi eyni zamanda asimmetrik formada Türkiyəyə qarşı savaşdığı anlamına da gəlməkdədir. Almaniyanın bəzi rəsmiləri etiraf edirlər ki, PYD və PKK-nın əlinə keçən alman silahları Türkiyə üçün böyük təhlükə yaradacaq.\nAlmaniya xüsusi xidmət orqanları çox gözəl bilirlər ki, 760 nəfər alman vətəndaşı İŞİD sırasındadır. Belə çıxır ki, rəsmi Berlin üzdə rasional şəkildə terrorizmə qarşı mübarizə apardığını elan edir, ancaq arxada irrasional davranır.\nŞübhəsiz ki, Almaniyanın Şimali İraq Kürd muxtariyyatının var olması üçün bu qədər zəhmət sərf etməsinin başlıca səbəbi Şimali İraqın zəngin yeraltı sərvətləridir. Kürdlərin hazırda sahibləndikləri həmin ərazilər zəngin enerji qaynaqları ilə boldur. Berlin isə belə bir bölgədən qətiyyən vaz keçməyəcək.


YAP Gəncə şəhər təşkilatı Gənclər Birliyinin V konfransına nümayəndələr seçilib - GanjaNews\nYAP Gəncə şəhər təşkilatı Gənclər Birliyinin V konfransına nümayəndələr seçilib\nSənubər Qocayeva - 14/09/2018\nƏrazi ilk partiya təşkilatlarında keçirilən görüşlərdə YAP Gəncə şəhər təşkilatının nümayəndələri, ərazi ilk partiya təşkilatının sədrləri və partiya fəalları iştirak ediblər.\nTədbirdə memarı Ulu öndər Heydər Əliyev olan Yeni Azərbaycan Partiyasının ölkəmizin şərəfli mübarizə tarixindəki böyük rolu, bu gün ümumxalq partiyası olaraq, geniş nüfuz qazandığı, Yeni Azərbaycan Partiyasının təkcə ölkənin deyil, regionun aparıcı siyasi təşkilatı olduğu qeyd edilib.\nÇıxış edənlər ölkədə keçirilən bütün seçki proseslərində Yeni Azərbaycan Partiyasının qələbəsinin onun yenilikçi partiya olması ilə əlaqələndirib, partiyanın siyasi kursunun əsas aspektlərindən, YAP Gəncə şəhər təşkilatının qarşısında duran vəzifələrindən danışıblar.\nGörüşdə Gəncədə fəaliyyət göstərən partiya fəallarının hər bir uğurunda Azərbaycan Respublikasının Prezidenti cənab İlham Əliyevin tövsiyə və tapşırıqlarının xüsusi rolu olduğu vurğulanıb, onlara ictimai-siyasi fəaliyyətlərində uğurlar arzulayıblar.\nGeniş diskussiya şəraitində keçən tədbirlərdə ərazi ilk partiya təşkilatlarında görülən işlər və qarşıda duran məsələlər müzakirə edilib.


Sumqayıtda 5 nömrəli avtobusda biabırçılıq - VİDEO - son xeberler\nSumqayıtda 5 nömrəli avtobusda biabırçılıq - VİDEO\nSumqayıt şəhərində avtobus sürücüsü sərnişinə qarşı hörmətsizlik edib.\nSonxeber.az-ın məlumatına görə, sərnişinlərdən biri avtobusa minmək üçün kartına 1 manat pul yükləyib. Pul qəbzdə görünsə də, avtobus aparatına yaxınlaşdırdıqda "Balans yoxdur" yazısı çıxıb.\nMəsələni başa salmağa çalışan qadına avtobus sürücüsü hörmətsizlik edib: maşını saxlayaraq, avtobudan enib və qadını aparmayacağını bildirib.\nSərnişin hadisə barədə bunları deyib:\n"Karta 3 saat öncə pul yükləmişəm. Avtobusa daxil oldum, lakin kartı yaxınlaşdırdıqda "X" işarəsi göstərildi. Kartda 1 AZN var idi, amma keçmədi. Sürücü məni məcbur etdi ki, kimdənsə kart alıb keçim. Mən sürücüyə pulumun olmadığını, son pulu karta köçürtdüyümü bildirdim. O isə avtobusu sürməyəcəyini deyib düşdü. Sərnişinlər də onu gözləyirdi. Sonda mənə "30 qəpik haramın olsun, evə sağ çatmayasan" deyib qarğışladı".\nSosial Baxılıb: 6818 Tarix: 27 oktyabr 2021\nAzərbaycanda ünvanlı dövlət sosial yardımının məbləği artırılır.. . "Report"un əldə etdiyi məlumata görə, ünvanlı dövlət sosial yardımının məbləği 200 manata qaldırılır.. . Bununla bağlı sənəd yaxın vaxtlarda Milli Məclisdə müzakirə ediləcək.. . Xatırladaq ki, ötən il ünvanlı dövlət sosia\nPrezident İlham Əliyev şəhid və şəhid ailəsi statusu almış şəxslərə, müharibə ilə əlaqədar əlilliyi müəyyən edilmiş şəxslərə və müharibə veteranlarına dair məlumatların mübadiləsi mexanizminin təkmilləşdirilməsi və Azərbaycan Respublikası Prezidentinin 2019-cu il 15 aprel tarixli 634 nömrəli Fərman\nPrezident "Azərbaycan Respublikasında İqtisadi Rayonların Yeni Bölgüsü Haqqında" fərman imzaladı və bu fərmanla əlaqədar olaraq coğrafiya fənnində iqtisadi rayonlarla bağlı olan sualları imtahana çıxardıq.. . Oxu.Az-ın məlumatına görə, bunu Dövlət İmtahan Mərkəzinin Direktorlar Şurasının sədr\nBu həftənin sonuna qədər Nazirlər Kabineti yanında Operativ Qərargahın brifinqi olacaq.. . AZXEBER.COM-un əldə etdiyi məlumata görə, brifinqdə karantin rejiminin uzadılıb-uzadılmamasına aydınlıq gələcək.. . Qeyd edək ki, son günlər ölkədə yoluxma sayı kəskin artmaqdadır.


Sudanlı qadınlar kökələrək "gözəlləşməyə çalışır"? - Ens.az - 4 dildə xəbərlər və ensiklopediya\nDərc edildi: 03 avqust 2017, 19.43\nAfrikalı jurnalistlərdən məktublar seriyamızda Yusra Əlbağır, Sudanlı qadınların qara bazardan dərmanlar…\nDəri ağartmaq Sudanın çoxdankı kosmetik şəhvəti olsa da, əhali yeni bir iştaha qapılıb.\nBir çox gənc qadınlar, gözəllik standartı kimi qəbul olunan köklük üçün dərmanlara üz tutur.\nTəcrübəli əczaxanalara müraciət etmək əvəzinə onlar, aktual ağartma kremləri və digər gözəllik məmulatları satan dükanlara üstünlük verirlər.\nXırda torbalar və ya boşaldılmış şəkər qablarında satılan bu dərmanlar, tibbi risk daşıyırlar.\nSudanda kökəlmə kimi əks-təsir yaradan dərmanları qeyri-qanuni satıcılardan almaq mümkündür\nSudanda nə qədər qadının bu yolla kökəlməyə can atdığını müəyyənləşdirmək çətindir. Çünki, əksəriyyət bunu etiraf etməyə könülsüz yanaşır.\n"Dərmanlar kənddə şəkər kimi yayılır," Xartum Universiteti tələbəsi İmitithal Əhməd deyir.\n"Onları qəbul etməkdən həmişə qorxmuşam. Buna səbəb isə ailə üzvlərimin xəstəlikləri və yaxın dostlarımın iştaha artıran dərmanlardan asılı hala gəlməsi olub.\n"Xalam böyük ombalara sahib olmaqdan ötrü atdığı dərmanlar ucbatından böyrək çatışmazlığı ilə üz-üzədir və damar tutulmasından əziyyət çəkir.\n"Ailədə hər kəs onun niyə xəstə olduğunu bilir, amma, özü qəbul etmir. Həkimin məsləhəti ilə dərmanları dayandırmalı olub."\n"Kökəlmə dərmanları böyük trendin bir hissəsidir"\nDərmanların adları dəyişdirilir və cəlbedici adlar verilir ki, təsirləri gizlədilə bilinsin.\nToyuq Budlarına Təəccüblənən Qonşular və Anam Şübhələnir kimi tibbi adlar unudulub və böyük omba, iri budlar və ananızı hamilə olduğunuzu düşünməyə vadar edən vədedici sözlərlə əvəzlənib.\nStandart iştaha artırandan tutmuş allergiya dərmanlarına qədər dəyişən həblərin tərkibində stereoid hormonu kortizon mövcuddur.\nMükəmməl Sudan qadını dolu və açıq dərili olmalıdır\nKortizon qəbulunun əks təsiri həb satıcılarına yaxşı təsir göstərir. Dərmanlar, metabolizmi yavaşladır, iştahanı artırır, bədənin su tutumunu çoxaldır və qarın və üz nahiyəsində piy toplanmasını təmin edir.\nStereoidlərdən belə nəzarətsiz istifadə ürək, ciyər, böyrəklər və qalxanvari vəzi zədələyə bilər, Sudan Əczaçılar Birliyinin rəhbəri Dr. Salam İbrahim deyir.\nO izah edir ki, kortizon bədəndə təbii yola yaranan hormondur və bədənin bütün mühüm funksiyalarını tənzimləməyə kömək edir. Fəqət, onun insan tərəfindən hazırlanan konsentratlaşdırılmış növləri bədənə həblər və ya ağardıcı kremlər şəklində qəbul olduqda, beyin bədənə onu təbii istehsalını dayandırmaq əmri verir.\nƏgər istifadəçi anidən dərmanın qəbulunu dayandırarsa, əsas orqanlar disfunksiyaya uğraya bilər.\nTibbi mütəxəssislər deyirlər ki, sudanlı gənc qadınlar dərmanın ani dayandırılmasına görə böyrək və ürək çatışmazlığı səbəbindən ölürlər.\nÖlümcül hallar daha çox yeni ailə quran qızlar arasında yaşanır. Onlar, toydan öncə aylarla özlərini gözəlləşdirməklə məşğul olur və toydan sonra, birdən-birə kökəlmə həbləri və ağardıcı kremləri dayandırırlar.\nBununla belə, dəhşətli gözəllik dəbləri yaranmaqda davam edir.\nHəblərin istifadəsi Sudanın mühafizəkar cəmiyyətində geniş yayılır. Bunun bir səbəbi sosial damğa və kəskin tənqidin olmamasıdır.\nUniversitet tələbələri 20 Sudan funtu (2 manat) dəyərində Tramadol kimi ağrıkəsicilər alırlar.\nXartumun bəzi yol kənarı çay satıcıları gizli işarə ilə çaya ağrıkəsici də qata bilirlər.\nBir çox sudanlı qadın Nada Algalaa-ı ideal gözəl kimi görürlər\nMaarifləndirmə kampaniyaları hələ ki, güclü təsir yarada bilməyib.\nDr. İbrahim milli televiziyada bir neçə dəfə çıxış edərək dərman qəbulunun yaratdığı təhlükələrdən söz açıb.\nUniversitet səviyyəsində əczaçılara sayıq olmaq və etika və əczaçılıq qanuna əməl etmələri üçün təlimlər keçirilir.\nLakin, əczaçılar və həkimlərin az pul qazandıqları bir ölkədə bəziləri üçün qeyri-qanuni dərman satışından gələn gəlir başgicəlləndirici ola bilir.\n"Sonuncu dəfə gözəllik dükanına krem almaq üçün gedəndə, dükanın sahibi mənə kökəlmə həbləri dolu şokolad qutusu göstərdi," Xanım Əhməd deyir.\n"Qızlar əczaçı və həkimlərdən bu dərmanlarla bağlı nə isə soruşmağa çəkinirlər. Onlar, insan arasında başıaşağı olmaqdan qorxurlar."\nPolis bu tacirləri həbs edib dərman əldə etmək yollarının qarşısını kəsməyə çalışsa da, yaramaz əczaçıların gəliri günü-gündən artır. Kökəlmə həbləri qara bazara axışmaqda dava edir.\nSudan, köklüyün var və gücü təmsil etdiyi və bunun gənc qızların "ərə getməsi" imkanını artıran bir vasitə sayıldığı yeganə Afrika cəmiyyəti deyil.\nAmma, ölkədə köklük ideallıq rəmzidir.\nBu, mükəmməl Sudan qadınının - dolu və açıq dərili - gözəlliyini və həyat yoldaşı kimi cəlbediciliyini əks etdirir.\nSudanlı müğənni Nada Algalaa-n görünüşü isə ölkədə ideal hesab olunur.\nBəzi qadınlar isə ideala qovuşmaq üçün əllərindən gələni əsirgəmirlər.\nqadınlar sudanlı sudanlı qadınlar kökəlmə gözəllik


Daha 500 min insan Ermənistanı tərk etmək istəyir » Reyting.az\nDaha 500 min insan Ermənistanı tərk etmək istəyir\nTarix: 27-02-2021 13:54 | Bölmə: Slayd\n“Baş nazir Nikol Paşinyanla ordu rəhbərliyi arasında qarşıdurma ilə müşayiət olunan siyasi böhrandan sonra Ermənistanın inkişafına dair iki ssenari ortaya çıxa bilər”.\nReyting.az xəbər verir ki, bunu “Trokia Dialoq” investisiya şirkətinin keçmiş rəhbəri, biznesmen Ruben Vardanyan deyib.\nBaş nazirlə müxalifət arasında qarşıdurmanın itkilərə səbəb olmayacağına ümid bəsləyən Vardanyan hesab edir ki, Ermənistan vətəndaşları üçün siyasətçilər arasında seçim imkanı olmalıdır: “Bu pozitiv bir gündəm deyil və bunu qiymətləndirmək istəməzdim. Çünki baş verənlər təhlükəli olsa da, özü üçün lider seçmək Ermənistanın daxili işidir. Amma insanlar yalnız bir nəfərin deyil, başqa alternativlərin də olduğunu görməlidir”.\nBiznesmen qeyd edib ki, Ermənistanda hər zaman keçmişdən danışırlar, lakin ölkənin gələcəyini müzakirə etmirlər: “1,5-2 milyon insanın qalacağı, eyni 2 milyard dollarlıq yardım göndəriləcəyi (xaricdəki erməni diasporundan-red.) çox sakit, çox aktiv olmayan bir yerə çevrilə biləcəyimiz bir seçim var. İnsanlar daha yaxşı yaşayacaqlar, çünki daha çox adam getdiyi üçün daha az insanın daha çox pulu olacaq. Abxaziyaya bənzər bir ölkə deyərdim, Ermənistan belə olacaq”.\nBu ssenarini real sayan biznesmen əlavə edib ki, son məlumatlara əsasən, 200 min insan Ermənistanı tərk etmək niyyətindədir: “200-300 min insan da bu haqda düşünür. Ermənistan əhalisi hazırda 3 milyondan bir qədər azdır. Bu insanlar özlərinin və övladlarının bu ölkədə uğur qazanacağına inanmırlar”.\nVardanyana görə, bu ssenaridə yalnız passiv insanlar ölkədə qalacaqlar.\nVardanyan Ermənistanın dövlət və cəmiyyət arasında misilsiz uğurlu qarşılıqlı nümunə olacağı başqa bir ssenarini hələ də mümkün sayır. Ancaq bu vəziyyətdə diasporanın ölkə həyatında daha fəal iştirakı lazımdır: “Burada nə qədər pis olduğunu tənqid etmək və söyləmək yalnız Moskvadan, Sankt-Peterburqdan, Parisdən və ya ABŞ-dan asılı olacaq. Ya da az miqdarda pul göndərin və vicdanlarının təmiz olduğunu hiss edin. Yüz minlərlə insandan danışırıq. Söhbət Ermənistana gələcək və onu cənnətə çevirəcək bir neçə on top menecerdən getmir”.


Payız-qış mövsümünün 12 əsas ayaqqabı tendensiyası\nQadın ayaqqabılar və kobud, sırf kişi modelləri arasındakı mübarizədə payız-qış mövsümü qazandı ... orijinallıq! Moda meylləri, gələn mövsümün ən dəbli ayaqqabılarının bütün imicin mərkəzi elementinə çevriləcəyini göstərir. Beləliklə, aparıcı modelyerlər "nə etdilər"?\nOrijinal formanın ayağı\nPayız və qış üçün moda qadın ayaqqabıları yaratmaq üçün dizaynerlər heelsə ən çox diqqət yetirdilər. Silindr, ters çevrilmiş bir konus və olduqca kütləvi eğimli heels kimi, sadəcə qeyri-adi formalara əlavə olaraq, koleksiyonlarda bir çox eksantrik dizayner yenilikləri var idi: piramid topuq, topuq zənciri, kristal heel, karikatura simvol topu - və bu variantların tam siyahısı deyil Balmain, Dolce & Gabbana, Prada, Prabal Gurung, Tom Ford, Oscar De La Renta nümayişlərindən də görünə bilər.\nƏgər artıq zövq çəkməyinizin xoşbəxt sahibi olsanız, özünüzü təbrik edə bilərsiniz: ehtimal ki, qarderobunuza çox sərfəli bir sərmayə qoyduq. Axı, parlaq ayaqqabı ən azı bir mövsümdə meyldə qalacaq. Metal, glitter, rhinestones, sequin və hətta mirror mozaika daşqınları - bunların hamısı Alberta Ferretti, Altuzarra, Blumarine, Chanel, Philipp Plein, MM6 Maison Margielanın nümayişləri idi.\nDizayner ayaqqabının qeyri-məqbulluğunun səslənməsinə cavab olaraq, payız-qış kolleksiyalarında, hündür çəkmələr qürurlu sıralarda sıxıldı. Treads və çox yüksək və çox geniş "harmonicas", lace-up çəkmələr və parlaq çaplı modelləri - onlar laconic dizayn və rəng palitrası ilə fərqlənirdi, lakin hər halda, siz onları dondurmaq üçün nəzərdə deyil!\nIsabel Marant, Ugg x Y / Layihə\nBu moda meyli yeni adlandırıla bilməz, ancaq bu ayaqqabıları heyran etməz. Dizaynerlər müxtəlif rəng və dokuları qarışdırır, bu üslubda həm zərif qayıqlar, həm yarım botları hibridlər yaradır.\nOxumaq məsləhət görürük: Ən bahalı laputenlər: qiyməti nədir\nRalph Lauren, məşqçi 1941\nPlatformada dəbli ayaqqabılarla, gölməçələrdən təhlükəsiz keçə bilərsiniz - bu hündürlükdə ayaqlarınızı nəmləndirməyəcəksiniz. Möhkəm bir platformada və ya trayda bir platforma modelləri seçin, üstəgəl kütləvi bir topuk - bu variantlardan hər biri düşmə meylində olacaq.\nPayız-qış kolleksiyalarında ən gözəl ayaqqabılar Miu Miu, Cushnie et Ochs, Carolina Herrera və Dolce & Gabbana. Dizaynerlər onu səxavətli əlləri ilə lələk və yay, parıldamaq və büllur, "qiymətli daşlar" və muncuqlarla bəzədirdilər. Bütün bu "qadın xoşbəxtliyini" atlaz, metal dəri əsasında yerləşdirmiş və ya parıldayan halda ayaqqabıları tamamilə parlaq dekorasiya ilə örtmüşdür.\nMüxtəlif qəfəslər, noxudlar, çiçək naxışları, heyvan təzyiqləri və sürünənlərə bənzər naxışlar artıq paltar kimi ayaqqabılardadır. Soyuq mövsümə gəldikdə, kolleksiyalarda qeyri-adi bir çox model var, ancaq bu konsepsiyaya mükəmməl uyğun gəlir "Ən moda ayaqqabıları orijinal ayaqqabılardır."\nYeni mövsümdə dəbdəbəli qadın ayaqqabıları da orijinal və qeyri-adi görünür. Daban içərisində çalışan yalnız klassik ayaqqabı və ya dirsəklər var?\nJemal Countess, Meri Katrantzou\nCılız ayaqqabıların başlaması bir neçə mövsüm əvvəl başlamışdı. Və bu günə qədər davam edir. Keskin bir çorapla şık ayakkabılar zərif, qadın və seksual görünür - bu Givenchy, Erdem, Tibi, Michael Kors olduğuna inandırıcıdır.\nDəbdəbəli Olympus və şəffaf ayaqqabılar - həm də tam şəffaf üst və plastik və ya PVC fərdi elementləri ilə.\nAyaqqabıların payız cütü deyil - rubber botlar deyil. Praktiki Rahatdır. Və ən azı - şık! Xüsusilə ağ.\nOxumaq məsləhət görürük: Qadınların espadrilləri - asan və rahatdır\nBu mövsüm moda rəngli ayaqqabıların nə olduğunu soruşduqda, dizaynerlər hətta iki cavab verdi: qırmızı və ağ. Ağ rəngin payız-qış mövsümünün gözlənilməz bir tendensiyası olması barədə artıq yazdıq. Gördüyünüz kimi, o da ayaqqabılara toxundu. Yaxşı, qırmızı, Panton'a görə gələn mövsümün rənglərindən biri olmaqdan əlavə, keçən ilki tendensiyanın əks-sədasıdır "Qırmızı qadın".


ELEKTRON KƏND TƏSƏRRÜFATI İNFORMASİYA SİSTEMİ QURULACAQ | CBC.AZ\nELEKTRON KƏND TƏSƏRRÜFATI İNFORMASİYA SİSTEMİ QURULACAQ\nDec 17 2018 18:04\nYeni yaradılan "Aqrar tədarük və təchizat" Açıq Səhmdar Cəmiyyətinin əsas funksiyalarından biri ixraca dəstək və yerli təchizat olacaq. Bunu Kənd təsərrüfatı naziri İnam Kərimov bildirb. Nazirin sözlərinə görə, cəmiyyət dövlət sifarişi ilə kənd təsərrüfatı və ərzaq məhsullarının istehsalçılardan və satıcılardan mərkəzləşdirilmiş qaydada satın alınmasını və ixracını, habelə tədarük edilərək satınalan təşkilatların müraciətləri əsasında onlara təqdim edilməsini həyata keçirəcək.\nİnam Kərimov "Aqrar tədarük və təchizat" ASC ilə yanaşı elektron kənd təsərrüfatı informasiya sisteminin də qurulduğunu və yanvar ayından bu sistemin təhvil veriləcəyini deyib. Nazirin sözlərinə görə, sistemin özəlliyi ondadır ki, bunun vasitəsilə Kənd Təsərrüfatı Nazirliyi fermerlərin nə qədər məhsul əkdiyini və nə qədər yığımın olacağını proqnozlaşdıra biləcək. Bununla da məhsul yetişməmiş, fermer onun alıcılarını həm daxili, həm də xarici bazarda tapa biləcək.\n"Aqrar tədarük və təchizat"ASC-i Kənd Təsərrüfatı Nazirliyinin tabeliyində yaradilib və səhmləri dövlətə məxsusdur. Prezident İlham Əliyevin sərəncamına əsasən, bundan öncə fəaliyyət göstərən "Ərzaq məhsullarının tədarükü və təchizatı" Açıq Səhmdar Cəmiyyəti ləğv edilib.\nDÜNYA BANKI VƏ BVF TOPLANTISINDA AZƏRBAYCANLA BAĞLI TƏDBİR KEÇİRİLİB


Qədim “Muğan mədəniyyəti”nin kəşf olunduğu məkan\n07:55 24 Sentyabr 2021\nAzərbaycan çoxəsrlik qədim tarixə malik olan bir diyardır. Yurdumuzun ərazisində mövcud olan yüzlərlə tarixi-arxeoloji abidələr qədim zamanlardan başlayaraq burada məskunlaşmış tayfaların həyat tərzi, onların maddi və mənəvi mədəniyyəti, etnomədəni əlaqələri baxımından kifayət qədər məlumat verir. Bu cür zəngin abidələr kompleksi cənub bölgəsində də cəmləşmişdir. Respublikamızın cənub bölgəsinin arxeoloji cəhətdən öyrənilməsinin son 100 ildən artıq bir tarixi vardır. XIX əsrin sonlarından elmə məlum olan bir çox abidələr sonrakı illərdə də davamlı olaraq qeydə alınmış və bir qismində müəyyən tədqiqatlar aparılmışdır. Cənub bölgəsinə daxil olan Cəlilabad, Masallı, Lənkəran, Yardımlı və Lerik rayonları özünün tarixin müxtəlif dövrlərinə aid arxeoloji abidələri ilə çox sıx və zəngindir. Bunlar arasında Cəlilabad rayonu müstəsnalıq təşkil edir. Çünki bu rayon Muğan düzü ilə Talış dağları arasında yerləşməklə qədim tayfa birlikləri üçün intensiv və mühüm yaşayış məskənlərindən olmuşdur. Ərazinin mülayim iqlimi, məhsuldar torpaqları yay aylarından başqa ilin qalan fəsillərində də insanların təsərrüfat həyatı üçün olduqca əhəmiyyətli olmuşdur. Orta əsr ərəb coğrafiyaşünası Yaqut Həməvinin verdiyi məlumata görə, Muğanda çoxlu kəndlər və şəhərlər olmuşdur. Məhz bu gün də Muğan düzündə günümüzə qədər salamat qalmış yaşayış yerləri, şəhər qalıqları tarixçi və coğrafiyaşünasların mənbələrdə verdikləri xəbərləri təsdiq edir.\nQeyd etdiyimiz kimi, Cəlilabad rayonunun tarixi-arxeoloji abidələri neolit-eneolit dövründən başlayaraq son orta əsrlərə qədər mövcud olan yaşayış yerlərindən, qəbiristanlıqlardan ibarətdir. Lakin bu arxeoloji dövrlər içərisində daha zənginliyi ilə seçilən 2500-3000 illik tarixə malik son tunc - erkən dəmir dövrü abidələridir. Tarixin son tunc - ilk dəmir dövrü arxeoloji mədəniyyətləri olan “Xocalı-Gədəbəy mədəniyyəti” və “Naxçıvan mədəniyyəti”nin ardından Cəlilabad rayonundakı abidələrin mövcudluğu ilə ilk dəfə elmə gətirilən “Muğan mədəniyyəti” termini də dövrün elmi problemləri ilə məşğul olan alimlərin nəzər-diqqətini cəlb etmişdir. Belə ki, 1941-ci ildə Bakı-Astara dəmir yolu xəttinin çəkilişi zamanı Cəlilabad rayonu ərazisində, Uzuntəpə kəndi yaxınlığında təsadüfən böyük bir abidə aşkar edilmişdir. Həmin ilin yazında SSRİ EA Azərbaycan filialına Uzuntəpə kəndi yaxınlığında maddi mədəniyyət nümunələrinin tapılması haqqında məktub daxil olmuşdur. Filialın rəyasət heyəti Azərbaycan Xalq Tarixi Muzeyinin rəhbərliyinə abidədə elmi-tədqiqat işləri aparmaq üçün ezamiyyə əmrini vermiş və tapıntıların yeri, xarakteri, təyinatı barədə məlumatların Bakıya çatdırılması işi tapşırılmışdır. İlk dəfə abidəyə muzeyin elmi əməkdaşı B.M.Qukasov ezam edilmişdir. O, 1941-ci il aprelin 11-də abidədə ilkin tədqiqat işlərinə başlayıb və aprelin 17-də iki qəbirin qazıntısını aparıb. B.M.Qukasov bu qəbirlərdən çoxlu sayda arxeoloji materiallar - tuncdan hazırlanmış alət və silahlar, gil qablar, müxtəlif növ bəzək-zinət əşyaları aşkarlayıb və topladığı materialları muzeyə təqdim edib. Azərbaycan Xalq Tarixi Muzeyi tapılmış əşyaların tarixi əhəmiyyətini nəzərə alaraq öz əməkdaşı İ.A.Xanumovu da abidəyə ezam edib. Muzey əməkdaşlarının Uzuntəpə abidələr kompleksində apardıqları qısamüddətli arxeoloji kəşfiyyat işləri zamanı üzə çıxarılan çoxlu sayda maddi mədəniyyət nümunələri bölgənin tarixinin öyrənilməsi üçün olduqca əhəmiyyətli idi.\nLakin Uzuntəpə abidələrinin əsas xüsusiyyətləri və yeni bir arxeoloji mədəniyyətin - “Muğan mədəniyyəti”nin kəşfi Azərbaycan arxeologiya elminin banilərindən biri, görkəmli alim İshaq Cəfərzadənin adı ilə bağlıdır. Buradan əldə edilən arxeoloji materialların “Muğan mədəniyyəti”nə aid olmasını söyləməklə bərabər, İ.M.Cəfərzadə onun izlərinin Cənubi Qafqazın bir çox yerlərində, Talış dağlarında və İranın şimal-şərq rayonlarında müşahidə edildiyini qeyd edir. Alim arxeoloji materialların müqayisəli təhlili əsasında abidəni ilk dəmir dövrünə (e.ə. VIII-VII əsrlər) aid etmişdir. Məhz bu Uzuntəpə tapıntıları Muğanın maddi mədəniyyətinin növbəti tədqiqatları üçün açar rolunu oynamışdır. İ.M.Cəfərzadə Uzuntəpə abidəsindən əldə edilən materiallarda Xocalı-Gədəbəy, Qızılburun və Yaloylutəpə mədəniyyətlərinin də təsirinin açıq-aydın olduğunu göstərir. Sonrakı illərdə Cəlilabad rayonunda arxeoloji tədqiqatlar aparmış Fərman Mahmudovun fikrincə, bu oxşarlıq xüsusiyyətləri dağlıq və düzən zonada yaşamış tayfalar arasındakı qarşılıqlı əlaqədən daha çox həmin ərazilərdə tunc dövrünün sonu və dəmir dövrünün əvvəllərində eyni mədəniyyətin Talış və Muğan ərazilərində yayıldığını göstərir. Bu mədəniyyət üçün dağlıq hissədə iri dolmenvari sərdabələr, daş qutu qəbirlər və kurqanlar, düzəndə isə kurqanlar və torpaq qəbirlərdən ibarət qəbiristanlıqlar səciyyəvidir. “Muğan mədəniyyəti” abidələrinin belə iki lokal qrup halında olması ehtimal ki, təbii-coğrafi şərait və başqa səbəblərdən doğmuşdur.\nCənubi Qafqazda son tunc - ilk dəmir dövründə cəmiyyətin inkişaf səviyyəsini əks etdirən Muğan arxeoloji mədəniyyətinin yayılma arealı çox geniş olub Muğan düzü, Lənkəran düzənliyi və Talış dağlarını əhatə edir. Bu mədəniyyətə aid edilən abidələr e.ə. II minillikdə təsərrüfatın başlıca sahələrinin inkişaf istiqamətlərini və bu prosesin necə getdiyini əyani olaraq özündə nümayiş etdirir. Belə ki, əgər 5000 il öncə təsərrüfatda əsasən əkinçilik üstünlüyə malik idisə, artıq e.ə. II minillikdə - yəni, 4000 il bundan əvvəl yarımköçəri və köçəri maldarlıq təsərrüfatı başlıca sahəyə çevrilmişdir. Bu dövrdə insanların iqtisadi həyatında əkinçiliklə yanaşı, maldarlıq da xüsusi mövqe tuturdu. Maldarlığın yüksək inkişaf səviyyəsi ilə əlaqədar olaraq hələ ilk tunc dövründən başlayaraq yüksək dağlıq ərazilərin məskunlaşması prosesi daha geniş vüsət almışdır. 1959-cu ildə Cəlilabad rayonu ərazisində, Göytəpə çayının sağ sahilində, Hacı Cavad kəndinin qərbində, Talış dağlarının şərq ətəklərindəki alçaq təpəliklər üzərində yerləşən “Yurd yeri” adlı böyük bir sahədə də tunc dövrünə aid zəngin maddi mədəniyyət qalıqları tapılmışdır. Bu tapıntılar içərisində tunc qılınclar xüsusi əhəmiyyətə malik olmuşdur. 1973-cü ildə Muğan düzündə, Cəlilabad rayonunun Cəfərxanlı kəndi yaxınlığında eyni adlı yaşayış məskəni tapılmışdır. Bu abidə dağətəyi bölgəyə yaxın, İncəçayın sağ sahilində, Cəfərxanlı kəndinin qərb tərəfində yerləşir. Aşkarlanmış arxeoloji materiallara əsasən, Cəfərxanlı yaşayış yeri Cənubi Qafqazın şərqi üçün orta tunc dövrü monoxrom (bir rəngli) boyalı saxsı qablar istehsalının mərkəzlərindən biri hesab edilmişdir.\nArxeoloji ədəbiyyatda “Muğan mədəniyyəti” adı ilə məşhur olan ilk dəmir dövrü abidələrinin əsas səciyyəvi xüsusiyyətləri məhz silah nümunələrində əks olunmuşdur. Cəlilabad rayonu ərazisindəki qədim yaşayış məskənləri və qəbiristanlıqdan tapılan zəngin arxeoloji artefaktların ən nəfisi də məhz özünü silah istehsalı nümunələrində aydın büruzə verir. Uzun zaman boyunca, ibtidai icma quruluşunun başa çatmasına qədər olan bir müddətdə silah istehsalı güclü metal olan tunca əsaslanmış və sənətkarlar yüksək bədii zövqlə silahlar hazırlamışlar. Dəmirin kəşfi ilə isə yeni və daha keyfiyyətli bir metal insanların həyatına daxil olmuşdur. Tarix elmləri doktoru Nəcəf Müseyiblinin fikrincə, Xocalı-Gədəbəy, Naxçıvan və Muğan mədəniyyətlərinə aid abidələrdən aşkarlanmış tunc və dəmirdən hazırlanan çoxsaylı silahlar - xəncərlər, təbərzin baltalar, nizə və ox ucluqları, qılınclar və s. silah növləri heç şübhəsiz ki, artıq geniş əraziləri əhatə etmiş, müəyyən silahlı güc strukturları olmuş erkən dövlət qurumlarının mövcudluğunu sübut edir.\nMuğan düzünün zəngin abidələrini özündə cəmləşdirərək xalqımızın qədim maddi mədəniyyətini və mənəvi irsini özündə birləşdirən Cəlilabad rayonunun arxeoloji abidələrinə qısa nəzər yetirməklə bu torpaqların bölgənin qədim tarixinin öyrənilməsində mühüm rola malik olduğunu müşahidə etdik. Ümid edirik ki, qədim tariximizin öyrənilməsinə dövlətimizin diqqət və qayğısı hər zaman olduğu kimi, Cəlilabad rayonunun abidələrinin araşdırılması üçün də davamlı olacaq və yaxın gələcəkdə bu rayon ərazisində irimiqyaslı arxeoloji qazıntıların aparılmasına şərait yaradılacaqdır.\nAMEA Arxeologiya və Etnoqrafiya İnstitutunun aparıcı elmi işçisi, tarix üzrə fəlsəfə doktoru


Ermənistanın müstəqilliyinin həmyaşıdları - JAMnews\n1991-ci ildə anadan olmuş dörd gənc adam müstəqilliyin onlar üçün nə demək olması barədə JAMnews-un sualına cavab veriblər.\n• Ermənistan Rusiya üçün nümunədirmi?\nSona Melikdjanyan, sosioloq\nMikael Malxasyan, tarixçi\nMariam Melkumyan, psixoloq\nMənim üçün müstəqillik azad yaşamaq, təhsil almaq və yaradıcılıqla məşğul olmaq imkanıdır, mənim üçün o doğma sərhədyanı Berd şəhərindən başlayır.\nMüstəqilliyin qorunub saxlanması üçün bizim hər birimizdən vicdan, məsuliyyət və ölkəmizə, şəxsiyyətimizə qarşı sevgi tələb olunur. Öz simanın və dəyərlərinin qorunub saxlanması üçün şüurlu müstəqillik lazımdır.\nMüstəqil ölkədə yaşamaqdan xoşbəxtəm.\nArmen Simonyan, geoloq


Çilov adasında nəqliyyat vasitələrinin ekoloji müayinəsi müsbət nəticələnib - Report.az\nÇilov adasında nəqliyyat vasitələrinin ekoloji müayinəsi müsbət nəticələnib\n27 Avqust, 2015 17:21\nBakı. 27 avqust. REPORT.AZ/ Azərbaycan Dövlət Neft Şirkətinin (SOCAR) Ekologiya İdarəsi “Təmiz hava” aylığı cərçivəsində bu il dənizdə istismar olunan nəqliyyat vasitələrinin də Ekoloji Ölçmə Mərkəzi tərəfindən müayinədən keçirilməsini qərara alıb. Bu barədə "Report"a SOCAR-ın mətbuat xidmətindən məlumat verilib.\nBunun üçün Mərkəzin əməkdaşları Çilov adasına ezam edilib, SOCAR-ın Nəqliyyat İdarəsinin 5 saylı Texnoloji Nəqliyyat Departamentində istismar olunan avtomobillər və xüsusi texnika müasir qazanalizator cihazları vasitəsilə ölkədə qüvvədə olan standartlara uyğun müayinədən keçirilib. Müayinələrin nəticəsi qənaətbəxş olub.\nEkspertlərin rəyinə əsasən, uğurun başlıca səbəbi SOCAR-ın həyata keçirdiyi ekoloji proqram çərçivəsində istismarda olan avtomobillərdən atılan zərərli qazların miqdarına mütəmadi nəzarət edilməsi və mühərriklərin yanacaq sistemlərinin daim saz vəziyyətdə saxlanılmasıdır.\nQeyd edək ki, dövlət başçısı tərəfindən təsdiq edilmiş Azərbaycanda demoqrafiya və əhali sakinliyinin inkişafı sahəsində Dövlət Proqramının icrası ilə əlaqədar, avtonəqliyyat vasitələri tərəfindən atmosferin çirklənməsinə nəzarətin gücləndirilməsi məqsədilə təsdiq olunmuş birgə tədbirlər planına uyğun olaraq avqustun 1-dən 31-dək ölkə ərazisində “Təmiz hava” aylığı keçirilir.


Xəbərlər: Prezident: “Azərbaycanda korrupsiyaya, rüşvətxorluğa qarşı mübarizə amansız aparılır” – - Kanal 8\nÇərşənbə Axşamı, 18 May, 2021, 18:25\nPrezident: “Azərbaycanda korrupsiyaya, rüşvətxorluğa qarşı mübarizə amansız aparılır”\n“Ağstafa və İmişli rayonlarının icra hakimiyyəti başçıları həbs olunub. Bu barədə ictimaiyyətə məlumat verilib. İndi istintaq gedir və hüquq-mühafizə orqanları hər şeyi müəyyən edəcək. Artıq ictimaiyyət məlumatlandırılıb. Ağstafa və İmişli rayonlarında icra hakimiyyəti başçıları tərəfindən edilmiş bu pozuntular digər rayonlarda da mövcud olub və bir neçə icra hakimiyyəti başçısı artıq istintaqa cəlb edilib. Bu, bir daha onu göstərir ki, Azərbaycanda korrupsiyaya, rüşvətxorluğa, talançılığa qarşı mübarizə sözdə yox, əməldə aparılır və bu mübarizə bundan sonra da aparılacaq. İndi həm yerli, həm də mərkəzi icra orqanlarının fəaliyyəti araşdırılır və yol verilmiş bütün pozuntular üzə çıxacaq”.\nKanal8 xəbər verir ki, bu fikirləri Prezident İlham Əliyev mayın 21-də Seymur Orucovu Ağstafa Rayon İcra Hakimiyyətinin, Elçin Rzayevi isə İmişli Rayon İcra Hakimiyyətinin başçısı vəzifələrinə təyin olunmaları ilə əlaqədar videoformatda keçirdiyi qəbulda deyib.\n“Bu məsələ ilə bağlı mən öz fikirlərimi bildirmişdim, bir daha demək istəyirəm ki, Azərbaycanın uğurlu inkişafı, ölkəmizin dayanıqlı inkişafı üçün xoşagəlməz hallara son qoyulmalıdır. Siz də rəhbərlik edəcəyiniz rayonlarda bütün xoşagəlməz hallara qarşı öz işinizlə ciddi mübarizə aparmalısınız. Korrupsiyanın, rüşvətxorluğun, talançılığın kökü kəsilməlidir. Bu sahədə sizin dövlət tərəfindən böyük dəstəyiniz olacaqdır, eyni zamanda, geniş ictimaiyyəti də bu işlərə cəlb edin. Çünki ictimai nəzarət xoşagəlməz hallara qarşı mübarizədə çox önəmli amildir. Mən şadam ki, son müddət ərzində ictimai nəzarət mexanizmləri təkmilləşir. Birinci növbədə siz vəziyyəti təhlil etməlisiniz və insanları narahat edən problemləri həll etməlisiniz. Sizin həll etməyə gücünüz çatmayan məsələlər barədə müvafiq mərkəzi icra orqanlarına məlumat verin ki, bu məsələlər operativ şəkildə öz həllini tapsın”.


19 Sentyabr 2014 15:10\nPublika.az qaraçıların fərqli və maraqlı toy adətlərini təqdim edir.\nQaraçılarda maraqlı bir adət var: gəlinlərin dəyişdirilməsi. Bu adətə qaraçı dilində "te keres pe skimbate" deyilir. Adətə görə, başqa bir ailəyə öz qızını gəlin göndərən valideyn həmin ailədən bəyin bacısını alır. Bu, hər iki tərəf üçün əlverişli idi və bu zaman ailə başlıq haqqını ödəməkdən azad edilirdi.


Bakıda “Galenvagen” “protiv” getdi – POLİS İNKAR ETDİ (VİDEO) » www.XALQXEBER.az\n21-09-2018, 08:54 266 dəfə baxılıb\nMayın 11-də paytaxtın Cəfər Xəndan küçəsində 90-ZL-002 dövlət qeydiyyat nişanlı “Mercedes Galendevagen” markalı avtomobilin sürücüsünün yolun hərəkət istiqamətinin əksinə hərəkət etməsi anı digər avtomobildəki kameraya düşüb.\nAvtosfer.az-a istinadən xəbər veririk ki, görüntüləri qeydə alan sürücü may ayında bu məsələ ilə bağlı Baş Dövlət Yol Polisi İdarəsinə ərizə yazaraq sürücünün məsuliyyətə cəlb edilməsini xahiş edib. Ərizə Bakı Şəhər DYP İdarəsində araşdırılıb və vətəndaşa 08.02.2018-ci il tarixdə cavab olaraq bildirilib ki, “90-ZL-002 qeydiyyat nişanlı avtomobilin sürücüsü Məhərrəmli Zamiq Məhərrəm oğlunun qayda pozuntusu müəyyən olunmuş və həmim sürücü barəsində incibati icraata başlanılmışdır”.\nBu cavab vətəndaşı qane etmədiyinə görə yenidən DYP idarəsinə rəsmi müraciət edib. Bu dəfə müraciəti Binəqədi rayon DYP bölməsində araşdırılıb və 07.09.2018-ci il tarixdə Binəqədi rayon Polis Şöbəsinin rəisi polis polkovniki Namiq İsmayılovun imzası ilə sürücüyə cavab məktubu göndərilib. Məktubda vətəndaşa cavab olaraq bildirilib ki, “Araşdırma zamanı “Mercedes” markalı 90-ZL-002 qeydiyyat nişanlı avtomobilin sürücüsü tərəfindən yol hərəkəti qaydalarını pozması, yəni hərəkətin digər iştirakçıları üçün maneə yaratması faktı üzrə kifayət qədər sübutlar olmadığı üçün sürücünü inzibati məsuliyyətə cəlb etmək mümükün olmamışdır”.\nBinəqədi rayon DYP-nin verdiyi cavabdan belə çıxır ki, kiməsə maneə yaratmırsansa, deməli əks istiqamətə çıxaraq yol hərəkəti qaydasını pozmaq qaydalar çərçivəsində olacaq. Cavabdan başa düşmək olur ki, qanun bahalı nömrələrlə idarə edilən avtomobillərin sürücülərinə şamil olunmur və onlar belə halda qayda pozmamış sayılır. Lakin hansısa digər ucuz markalı və sadə qeydiyyat nişanlı avtomobili ilə sağdan ötmə edən avtomobilin sürücüsü “Avtoxuliqan” etmiş sayılır.\nPolis mayorundan kobud qayda pozuntusu- Saymamazlıq edir-VİDEO\nİçi sərnişinlə dolu `protiv` gedən avtobus - VİDEO\nÖlümə tələsən daha bir sürücü - VİDEO\nPolis qaydanı niyə pozur? - Video


Təmkin Xəlilzadə karyerasının ən yaxşı vaxtındadı. İstedadlı cinah oyunçusu hazırda milli komandamızın aparıcı üzvlərindəndi. Lakin bəzən xarakteri ona mane olur.\nDünən baş tutan “Keşlə” – “Sabah” oyunundan sonra gördüklərimiz matçın özündən maraqlı idi. Təmkin oyundaşlarını, polisləri itələyir, hakimə yaxınlaşmaq üçün çılğınlıq edirdi. Az qala dəlilik həddinə çatmışdı, bəlkə də oyundaşları mane olmasaydı, Kamal Umudluya zərbə də endirəcəkdi.\nÇox yanlış davranış idi. Lakin belə çılğınlıq üçün səbəb olmalıdı axı. Xəlilzadə heç nədən problem yaradacaq, hakimlərə hücum edəcək oyunçu deyil. Bəli, öz karyerasına ziyan vuran səhvləri olub, amma hakimlərlə heç vaxt problemi olmamışdı. Futboldankənar davranışı, məşqlərə, oyunlara barmaqarası münasibəti əvvəllər olub və bundan da yalnız özü əziyyət çəkib. Dünən başverənlər isə...\nMüəyyən araşdırma apardıq və bəlli oldu ki, Təmkinin dəliyə dönməsinin səbəbi qırmızı vərəqə alması imiş. Matçın son dəqiqələrində Kamal Umudlu bir neçə dəfə Xəlilzadənin də iştirakçı olduğu epizodlarda cərimə zərbələrini əks tərəfin lehinə verdi. Bundan əsəbləşən Təmkin oyun bitincə hakimdən bunun səbəbini soruşub, narazılığını bildirib. Və Umudlu ona ikinci sarı vərəqəni göstərib.\nXəlilzadənin o hərəkətlərinin bəraəti yoxdu, cəzalanması şərtdi. Amma razılaşaq ki, Frits Stuxlikin eksperimentləri olmasaydı, matçı daha təcrübəli referi idarə etsəydi, vəziyyəti sakitləşdirə bilərdi. Şablonla hərəkət etmək çıxış yolu deyil, futbolçuları sakitləşdirmək, onlarla dil tapmaq olar. Təmkin söyüş söysə, aqressiv davranışa yol versə, birbaşa qırmızı vərəqə alardı. Amma ikinci sarı vərəqəyə ehtiyac duyulubsa, deməli, qəbahəti böyük deyilmiş.\nTəmkini müdafiə etmək fikrimiz yoxdu. Lakin milli komandanı hamımız düşünməliyik. Qarşıda AVRO-2020-nin seçmə mərhələsində vacib 2 oyunumuz var. Məhz həmin oyunları düşünmək lazımdı. İndi “Sabah”ın futbolçusuna ağır cəza verilsə, bundan həm klub, həm də milli komanda ziyan görəcək. Halbuki hakim təcrübəli olsa, vəziyyəti idarə edə bilsəydi, nə futbolçu dəlilik həddinə çatar, nə də uzunmüddətli cəzayla bağlı əndişə olardı.\nÜmid edək ki, AFFA İntizam Komitəsi qərar verərkən bu məqamları nəzərə alacaq. Çünki Təmkinin ağır cəzaya məruz qalması ilk növbədə milli komandaya ziyan olacaq. İstedadları məhv etmək yox, onları tərbiyələndirmək, bəzən səhvlərinə daha sakit yanaşıb, onları qorumaq lazımdı.\ntarix: 20-10-2019 13:54\nUruqvay və Argentinadan heç-heçə - VİDEO


Murad BABAYEV / AĞSAQQAL NƏSİHƏTİ : “Qəbirlərini də özlərinə qazdırmışdılar”\n14.11.13 12:01 ərzində olan dəyişikliklər\tYazan redaktor\t13.11.13 07:31\nİrfan: Zəhmət olmasa, özünüz haqda qısa məlumat verəsiniz?\nBabayev Murad: Mən, Babayev Murad Fərrux oğlu 1929-cu ildə Astaranın Lovayn kəndində anadan olmuşam. Birinci sinifdən dördüncü sinfə qədər elə Lovayn kəndində oxumuşam. Maddi cəhətdən imkan olmadığına görə, məktəbi davam etdirə bilmədim. Məcbur olduq işləməyə.\n1940-cı ildə Kijəbə qəsəbəsinə- sovxoza gəlib burada çilingər işləmişəm. Müharibə başlananda Mircəfər Bağırov Stalinə zəng edib dedi ki, neftçıxarmada problemlər var. Buna görə də 1943-cü ildə bizi Bakıya neft mədənlərinə işləməyə apardılar. Üç gecə Astara məscidində qaldıqdan sonra 1943-cü ilin oktyabrın 26-sında bizi Bakıya apardılar. Müharibə qurtarana kimi orada, neft mədənində işləmişəm. Müharibəyə görə, neft mədənində işləyənlərin hamısını cəbhəyə aparmışdılar. Bizə on iki gün dərs keçdilər, bəzi şeyləri öyrətdib işə cəlb etdilər. Beləliklə işə başladıq. Müharibə qurtarandan sonra 1946-cı ildə yenidən Kijəbə qəsəbəsinə qayıtdım. Üç il sürücü işlədim. 1949-cu ildən Elektrik Stansiyasında çalışdım. Sonra 1968-ci ilin avqust ayına kimi düz 17 il suvarmada (o zaman Vodakaçka nömrə iki deyirdilər) çalışdım. 1968-ci ilin avqustundan Kijəbə qəsəbəsində, sovxozda 25 il çayçı işləmişəm. 1989-cu ildə təqaüdə çıxmışam. 57 il iş stajım var.\nİrfan: Bildiyimizə görə ibadətlə də məşğulsunuz. İbadətə gəlişinizə nə səbəb oldu? Bir az da bu haqda danışın mümkünsə!\nBabayev Murad: Mənim atam-anam namaz qılardılar. Mən də onları namaz qılan gördüm və qəlbimdə namaz qılmağa həvəs oyandı. Dəqiq yadımdadır, 1957-ci ilin aprelin 2-də Ramazan ayı girirdi. Həmin tarixdən sonra namaz qılmağa, oruc tutmağa başlamışam. Ondan sonra bu günə kimi daimi olaraq ibadətə davam etmişəm. 1990-cı ildən sonra məscidlərə getməyə başladım.\nİrfan: Bəs namazı kimdən öyrəndiniz?\nMurad Babayev: Mən namazı öz anamdan öyrənmişəm. Biz hələ məktəbə getməmişdən anamızla bir yerdə hamımız namaz qılardıq. Düzdür, mən uşaqlıqdan namaz qılmışam, amma bir gün qılmışam, bir gün qılmamışam, arada qılıb, arada buraxmışam. Ancaq dediyim kimi 1957-ci ilin aprel ayının 2-dən davamlı şəkildə qılmağa başlamışam. Suvarmada işləyəndə həmişə namazımı qılardım. Orada işim ağır deyildi, ancaq monumetrə baxırdım. Ona görə də ora əlverişli idi. Namaz qılmağa vaxtım olurdu. Ancaq başqa vaxtlarda imkan yox idi. Öz həvəsimlə ibadətə başlamışam. Elə vaxt olub ki, çayçı işləyəndə avqust ayında oruclu halda çay sahəsində, sağımda-solumda samovar, qarşımda da kürə olub, onun istisi də mənə dəyə-dəyə işləmişəm. Çayçı işləyəndə də həmişə orucumu tutmuşam, heç vaxt buraxmamışam.\nİrfan: Yaşınızı da nəzərə alsaq, yay aylarında xeyli oruc tutmusunuz?\nMurad Babayev: Bəli, çox tutmuşam. Məsələn, iki dəfə avqust ayında üç il oruc tutmuşam. Elə vaxt olmayıb ki, mən oruc tutanda xəstələnim, ya da oruc tuta bilməyim. Həmişə orucluq ayı gələndə şükür ki, sağlam olmuşam, orucumu tutmuşam. Oruc qurtarandan sonra xəstələnmişəm, ancaq oruc ayında heç vaxt xəstələnməmişəm.\nİrfan: Quran oxuya bilirsinizmi?\nMurad Babayev: Quran oxuya bilmirəm. Ancaq bəzi surələri əzbər bilirəm. Latın qrafikası ilə öyrənmişəm. Çünki mən uşaqlıqda latınca oxumuşam. 1933-1934-cü ildə latın qrafikasını öyrədiblər bizə. Yazı yaza bilməsəm də, latınca oxuya bilirəm. Atamın əmisi molla idi. O, repressiyaya məruz qaldı. 1937-ci ilin avqust ayında gecəliklə tutub apardılar. Onlar üç nəfər idilər: biri Lənkərandan, biri Masallıdan, bir də o. Bayılda dəniz qırağında onlara öz qəbirlərini qazdırıb, elə orada da güllələdilər. O, Qurandan dərs verərdi. Bütün camaat gedib ondan Quran öyrənərdi. Mənim də Quran oxumağa həvəsim var idi. Elə istəyirdim ki, onun yanına gedib Quranı öyrənim, kişini tutub apardılar. Ondan sonra da Quran öyrənməyə imkan olmadı, arzum ürəyimdə qaldı.\nİrfan: Siz bu gün bizim gənclərimizə bir ağsaqqal kimi hansı nəsihəti verərdiniz?\nBabayev Murad: Müstəqillik qazandıqdan sonra mən həmişə gənclərə demişəm ki, Allahın yolunu tutsunlar, Allahın yolundan heç zaman ayrılmasınlar. İnsan daim vicdanlı olmalı, Yaradanının tanımalıdır. Onun buyurduqları ilə əməl etməlidir. Onun dedikləri ilə durub-otursan Allah da sənə kömək olar. Pis yollardan uzaq olsunlar.\nİrfan: Dəyərli vaxtınızı bizə ayırdığınıza görə sizə təşəkkür edirik.\nMurad Babayev: Mən də öz növbəmdə sizə dərin təşəkkürümü bildirirəm. Sizin jurnalınızın bütün əməkdaşlarına öz minnətdarlığımı, səmimi arzularımı çatdırıram.\nHits: 1748 clicks


İzmir parkı, Şahbazi küçəsi - ev elanlari, ev alqi satqisi, dasinmaz emlak 2021 - VIPEMLAK.az\nİzmir parkı, Şahbazi küçəsi\nElan nömrəsi: 348991\nYsaamal rayonu, Tağı Şahbazi küçəsi. Statistika idarəsinin yanında, İzmir parkından yuxarıda yerləşən Leninqrad layihəli 9 mərtəbənin 5-cü mərtəbəsi, ümumi sahəsi 60 kvm olan 2 otaqlı yaxşı təmirli, səliqəli mənzil 120000 manata satılır. Qaz, su, işıq fasiləsiz verilir, mərkəzi istilik sistemi var. Mənzil ipotekaya yararlıdır.\nustalar kiraye evler kombi ustasi ev alqi satqisi bakida ev alqi satqisi ehmedlide hazir ipatekada olan evler ev alqi satqisi qaradagda mingecevirde kiraye evler dasinmaz emlak ev elanlari ev alqi satqisi ucuz kiraye evler zabratda xirdalanda ucuz bina evler kiraye tezbazar.az kombi ustasi kondisioner ustasi turlar


UEFA Regionlar Kuboku — Vikipediya\nUEFA Regionlar Kuboku\nUEFA Regionlar Kuboku 2015\nUEFA Regionlar Kuboku (ing. UEFA Regions Cup) — UEFA-nın təşkil etdiyi Avropada keçirilən həvəskar futbol turniri. Turnir iki ildən bir keçirilir. İlk Adı — Həvəskarlar Kuboku (ing. Amateur Cup) idi.\nUEFA Həvəskarlar Kuboku 1966-cı ildən 1978-ci ilə kimi dörd ildən bir keçirilirdi. Lakin, Turnirə maraq az olduğu üçün 1978-ci ildə turnir ləğv edildi. Buna Baxmayaraq, 1998-ci ildə UEFA turniri yenidən bərpa etmək qərarına gəldi. Həmçinin, turnirdə müəyyən dəyişikliklər də edildi. Turnirdə milli həvəskarlar liqasının qalibləri ilə yanaşı, cırtdan ölkələrin də gənclər yığması da iştirak edə bilərlər. UEFA Regionlar Kubokunda hər ölkədən yalnız bir komanda iştirak edə bilər.\nUEFA Regionlar Kubokunda ən çox İtaliya və İspaniyanın Klubları — turnirin keçirildiyi bütün müddət ərzində hərəsi iki dəfə olmaqla qalib gəlmişlər.\n3 UEFA Həvəskarlar Kubokunun 1967-1978 Qalibləri\n4 UEFA Regionlar Kubokunun final turnirlərinin nəticələri\nHəvəskarlar üçün beynəlxalq turnirlərin keçirilməsi ideyası ilk olaraq UEFA-nın 1965-ci ilin fevral ayında olan iclasında təklif edilmişdir. UEFA-nın icraedici komiteti bu təklifi qəbul etdi və beləliklə, 1966-cı ildə UEFA Həvəskarlar Kuboku yarandı. Amma, o dövrdə, oyunçunun həvəskarlıq statusunu müəyyən etmək çox çətin olduğundan, UEFA-ya daxil olan 33 ölkədən yalnız 12-si iştiraka razılıq verdi. Həvəskarlar Kubokunun reqlamentinə görə, turnirə yalnız peşəkarlar liqası olan assosiasiyalar buraxıla bilərdilər. Məhz buna görə də Şərq Blokunun ölkələri və skandinaviya ölkələri turnirdə iştirak edə bilməmişdilər.\nTurnirdə iştirak edən 12 komanda hərəsində 3 komanda olmaqla 4 qrupa bölündülər. Turnir bir dövrədən ibarət idi və İspaniyanın Malyorka şəhərində keçirilirdi. 1967-ci il 18 iyunda keçirilən final oyununda Avstriya yığması Şotlandiya yığmasını 2-1 hesabı ilə məğlub edərək kuboku qazandı.\n1970-ci ildə Hollandiya qalib oldu. Dörd il sonra isə Yuqoslaviya və Qərbi Almaniya oyunsuz, qələbəni, öz, aralarında, bölüşdürdülər. 1978-ci ildə Yuqoslaviya yenidən qalib oldu. Amma, Yunanıstanda keçirilən bu turnir sonuncu oldu. Çünki, turnirdə yalnız 10 komanda iştirak edirdi və bu da turnirə marağın az olduğunu göstərirdi.\n1996-cı ildə UEFA Turniri yenidən bərpa etmək qərarına gəldi. Qaydalarda müəyyən dəyişikliklər edildi. Beləliklə, 1999-cu ildə Tarixdə ilk dəfə olaraq UEFA Regionlar Kuboku Keçirildi. Turnirin qalibi İtaliya komandası olan Venesiya qazandı. Onlar final oyununda Madrid oyunçularını 3-2 hesabı ilə məğlub etmişdilər.\nKubok[redaktə | mənbəni redaktə et]\nUEFA Regionlar Kubokunda da digər turnirlərdə olduğu kimi qalibə həmişəlik kubok verilir. Turnirin qalibi artıq sonrakı həvəskarlar kubokunda iştirak edə bilməz. Çünki, turnirin qalibinə daha yüksək status — peşəkarlıq statusu verilir. Amma, istisnalar da var — bəzən klublar bir neçə mövsüm dalbadal iştirak edə bilərlər. Turnirin kuboku germetik olmadığına görə, ona hər-hansısa bir maye əlavə etmək olmaz. Buna görə də qaliblər kubokdan şampan içmək şansından məhrum olurlar.\nUEFA Həvəskarlar Kubokunun 1967-1978 Qalibləri[redaktə | mənbəni redaktə et]\n1967 — Avstriya həvəskarlar yığması\n1970 — Hollandiya həvəskarlar yığması\n1974 — Yuqoslaviyanın və Qərbi Almaniyanın həvəskarlar yığmaları\n1978 — Yuqoslaviya həvəskarlar yığması\nUEFA Regionlar Kubokunun final turnirlərinin nəticələri[redaktə | mənbəni redaktə et]\nBask Yığması 1:0\nAşağı Sileziya 2:1\nKastiliya və Leon 2:1\nŞərqi Region 2:1\nUEFA Regionlar Kubokunun Rəsmi Saytı Arxivləşdirilib 2010-02-04 at the Wayback Machine\nMənbə — "https://az.wikipedia.org/w/index.php?title=UEFA_Regionlar_Kuboku&oldid=5744577"\nUEFA klub turnirləri\nBu səhifə sonuncu dəfə 23 yanvar 2021 04:24 tarixində redaktə edilib.


Penitensiar Xidmətin Konvoy taborunun komandiri işdən çıxarıldı - xezernews.az\nPenitensiar Xidmətin Konvoy taborunun komandiri işdən çıxarıldı\nƏdliyyə Nazirliyinin Penitensiar Xidmətinin Konvoy taborunun komandiri dəyişdirilib.\nXəzərNews.az bildirir ki, "Report"un əldə etdiyi məlumata görə, Konvoy taborunun komandiri vəzifəsini müvəqqəti icra edən ədliyyə polkovnik-leytenantı Azad Maşanov vəzifəsindən azad edilib.\nOnun yerinə isə ədliyyə mayoru Arif Mirzəyev təyin olunub. A.Mirzəyev də Konvoy taborunun komandiri vəzifəsini müvəqqəti icra edəcək.\nO, daha əvvəl Ədliyyə Nazirliyinin Penitensiar Xidmətinin Quba rayonu ərazisində yerləşən 9 saylı Məntəqə Tipli Cəzaçəkmə Müəssisəsinin rəisi olub.\nA.Maşanov isə yenidən keçmiş vəzifəsinə - Ədliyyə Nazirliyinin Penitensiar Xidmətinin Mühafizə alayına qaytarılıb.\nQeyd edək ki, bu il oktyabrın 23-də Bakı-Astara-Bakı planlı dəmir yolu qarovulu ilə xüsusi təyinatlı vaqonda Bakı şəhərinə etap olunan xüsusilə ağır cinayətlərlə təqsirləndirilməklə həbs edilmiş "Qoca" ləqəbli Etibar Ələkbər oğlu Məmmədov və Əli Rasim oğlu Ağami Biləcəri qəsəbəsi ərazisində müşayiət altından qaçıblar.\nMühafizə altından qaçan Ə.Ağami həbs olunub, E.Məmmədov isə əməliyyat zamanı zərərsizləşdirilərək öldürülüb.\nXatırladaq ki, B.Abdullayevin barəsində Cinayət Məcəlləsinin 179-cu (mənimsəmə) və 308.2-ci (əzifə səlahiyyətlərindən sui-istifadə etmək) maddəsi də irəli sürülüb. Nəsimi Rayon Məhkəməsi onun barəsində 4 ay müddətinə həbs qətimkan tədbiri seçib.\nXəbər 1057 dəfə oxunub.


Əbu Hureyrənin əvvəli və sonu: 1 » EhliBeyt.Info İslami maarif saytı. I SonUmidTV Media\nEhlibeyt.info » Arşdırmalar » Səhabələri Tanıyaq » Əbu Hureyrənin əvvəli və sonu: 1\nMüəllif :Vusal Tarix : 10-02-2015, 15:27 Bölmə :Səhabələri Tanıyaq 0 Şərhев : 0\n1) Bura kimi qeyd etdiklərimiz adı dillər əzbəri olmuş məşhur səhabənin haqqında ümumi xarakterli məlumatlar idi. İndi isə onun barəsində sənəd hesab edilən kitablardan bir neçə nümunə göstərmək istəyirik. Təbii ki, müraciətimiz və qənaət (nəticə) əldə etmə metodumuz yalnız düşünən və təəssübkeş olmayan insanlar üçün keçərlidir. Göstərdiyimiz dəlillər və nümunələr əhli-sünnə məzhəbinin böyük rical və tarixçi alimləri tərəfindən qələmə alınmışlardır. Sözsüz ki, onlar qeydə aldıqlarını Əbu Hureyrəni mədh etmək üçün və onu ana-ata tərəfindən gördükləri tərbiyələrinə söykənərək sevdikləri halda tanıtdırıblar. Lakin, tarixə və insanlara gizli qalmamış bir qrup həqiqətləri ya məcburiyyətdən, ya da fərqinə varmadan aşkar ediblər ki, biz də məhz həmin nöqtələri və nisbətən qapalı olan həqiqətləri göstərməyə çalışacağıq.\nƏbu Hureyrənin islama qədərki və islamdan sonraki durumu haqqında dəyərli əhli-sünnə alimi Zəhəbibelə yazır:\n"Əbu Hureyrə əd-Dusi əl-Yəməninin məşhur adı Abdullah ibn Saxrdır. Cahiliyyət vaxtı isə adı Əbduş-şəms idi. Öz dediyinə əsasən, atası ona "əbu-hureyrə” künyəsini verib. Çünki, (o deyir ki) mən qoyun otarırdım və bir gün vəhşi çöl pişiyinin balalarını tapdım. Atam onları görüb səslərini eşidəndə əhvalatı ona danışdım və o mənə həmin zaman "əba-hirr” deməyə başladı. Halbuki, adım əbduş-şəms (günəş qulu) idi.\nƏbu Hureyrə Mədinəyə Xeybərin fəthi gecələrində gəlmişdi. O Allah rəsulu (s), Əbu Bəkr, Ömər, Ubey ibn Kəb və Kəbdən (kəbul-əhbar) rəvayət əzbərləyib, ondan isə çoxları (bəzi səhabələr və tabeinlər) hədis nəql edib.”\nEyni kitabın digər səhifəsində isə Zəhəbi belə yazır:\n"Deyirlər ki, o, enli kürək, qabaq dişləri aralı, qırmızı rəngə boyandığı iki hörüyü var idi. Fəqir səhabələrindən idi. Həmin o fəqir səhabələrdən ki, aclıq və yoxsulluğu dadmışdılar. Allah rəsulunun (s) rehlətindən sonra isə halı yaxşılaşdı, mal-dövləti artdı... Sonra Mədinə şəhərinin əmirliyinə seçildi və Mərvanın hakimliyi (Mədinədə) zamanı onu da əvəz edərdi.” \nZəhəbinin qələmə almış olduğu tarixi məlumatlardan bəzi xüsusi nöqtələri ayırmaq və bir az daha geniş şəkildə bəyan etmək istəyirik:\n1) Zəhəbi deyir ki, Əbu Hureyrənin adı Abdullah ibn Saxr olub. Halbuki, onun adı məsələsi, şəxsiyyətinin qarmaqarışıq olduğu kimi tarixə məchul qalmış bir həqiqətdir. Ona 30-a yaxın ad nisbət verilmişdir ki, Zəhəbi onlardan yalnız ikisini (Abdullah ibn saxr və Əbduş-şəms) yada salır. "Səhihi Müslimə” yazdığı şərhlə məşhurlaşmış böyük alim Nəvəvinin də bildirdiyi kimi "Əbu Hureyrənin adını 30 fərqli rəyy içindən seçilmiş ən düzgünü kimi Abdullah ibn Saxr hesab etmək olar.”  Adının tarixə şübhəli qalması Əbu Hureyrənin şəxsiyyətindən xəbər verən kiçik (bəlkə də böyük) dəlil olması hər bir düşüncəli insana aşkardır. Necə olur ki, nəql etdiyi hədislərlə dolu olan hədis kitablarında onun haqqında dəqiq bir ism qeyd oluna bilinmir? Əgər həqiqətən, o, bir çox səhabə və tabein tərəfindən etibarlı biri idisə, həmçinin, ona etimad edərək bir çox hədisi nəql edirdilərsə, bəs niyə onun adı haqqında dəqiq bir şey bilməmiş və insanlara da bildirməmişlər? Məgər rical kitablarında özü fəzilətli hesab edilən, eyni zamanda da isminin bu qədər şübhəli qalmış olduğu ikinci bir səhabə və ya hətta belə bir tabein vardırmı? Görəsən, tarix boyu və bu gün də bir məşhur səhabənin yalnız künyəsi ilə yad edilməsi onun adının hamıya və hətta səhabələrə də qaranlıq qaldığından xəbər vermirmi? Əhli-sünnə qardaşlarımız da böyük və əzəmətli qəbul etdikləri səhabələrin (demək olar ki) hamısını öz adlarıyla zikr etdikləri bir durumda, görəsən, nə üçün Əbu Hureyrənin isminin nə olduğu barədə heç düşünmürlər? Bundan daha genişi isə görəsən, adı ixtilaflı və tarixə qaranlıq qalmış bu şəxsin şübhəli vəziyyətini bildikləri halda nə üçün digər səhabələrin ona etimad edib-etmədiklərini heç araşdırmırlar? Qeyd etdiyimiz bu birinci nöqtəyə (Əbu Hureyrənin adı) İbni-Əbdulbirrin sözləri ilə yekun vurmaq istəyirik. O, belə deyirdi ki, "Əbu Hureyrənin və atasının adları üzərində nə cahiliyyət, nə də İslam dönəmində misli görünməmiş bir ixtilafa düşüldü. Belə bir ixtilafın əsaslı mövzu olduğu halda etimada səbəb olan bir gerçəyin ortaya çıxması çox uzaqdır.”\n2) Bəziləri deyirlər ki (belələri bizim yurdumuzda da var), Əbu Hureyrəyə məşhur künyəsini əziz Peyğəmbərimiz (s) vermişdir. Lakin, siz də gördünüz ki, Zəhəbi belə yazmır (DİQQƏT). Həqiqət budur ki, Allah rəsulu (s) Əbu Hureyrənin yalnız və yalnız atasının ona verdiyi künyə ilə çağırmışdır. Həmin künyənin Peyğəmbər (s) tərəfindən ona verilməsi isə bütün tarixçilərə aşkar olan bir məsələdir. Böyük əhli-sünnə alimi ibn Həcər Əsqəlani də özünün "əl-isabətu fi-təmyisiz-səhabə” kitabında Əbu Hureyrəyə həsr etdiyi hissədə məşhur künyənin ona qövmü tərəfindən verilmiş olduğunu bildirmişdir. Maraqlıdır ki, niyə görə tarixi gerçəkliklə uyuşmayan bir iddia ortaya atılır? Adının şübhəli olduğu gizlədilir və heç bir əsasa söykənmədən künyəsinin ona Peyğəmbər (s) tərəfindən verildiyi iddia olunur? Məgər bəziləri tərəfindən atılmış bu addım mövcud həqiqətləri gizlətməyə və gerçəkliyin üzərinə pərdə salmağa yönəlməmişdirmi? Tutaq ki, sözügedən künyəni Əbu Hureyrəyə Allah rəsulu (s) vermişdi və həmçinin, mübahisə mövzusu olduğunu nəzərə almadan fərz edək ki, həmin künyənin ona verilməsi bir fəzilət kimi qəbul edilməlidir. Hətta bu halda da belə Əbu Hureyrənin Peyğəmbər (s)-dan sonra çaşmadığı və yolundan azmadığı qənaətinə gəlmirik!!! Düşünən insanlar çox yaxşı və rahatlıqla başa düşürlər ki, Bələm ibn Baura kimi mənəvi çəkisi olmuş şəxslərin yolunu azması mümkün olduğu halda Əbu Hureyrə kimi şəxsiyyəti belə qaranlıq olan və fəzilətli olub-olmadığı şübhəli qalınmış birinin yolundan sapması çox sadə və tarixdə dəfələrlə görünmüş bir hadisədir. Xüsusən, əhli-beyt ardıcıllarına məsələ günəş işığı kimi aydındır. Çünki, onların qəbul etdiklərinə əsasən (ki, həqiqət də elə budur), Əli ibn Əbutalib (ə) haqqın tərəzisidir. O həzrətə bağlı olub olmamaq hər bir insanın düz yoldan sapıb-sapmadığını göstərən ən başlıca xüsusiyyətlərdən biridir. Bu haqda çox sayda və mənəvi təvatür yaradan miqdarda hədislər nəql olunmuşdur. Sözsüz ki, həmin hədisləri böyük əhli-sünnə alimləri də qələmə almışlar və həm miqdar, həm də keyfiyyət baxımından Əbu Hureyrə üçün qeyd etdikləri fəzilətlər həmin hədislərin müqabilində dəryada bir damcı misalı kimi durmaqdadır. Həzrət Əlini (ə) haqqın tərəzisi olduğunu nəzərə alaraq, Əbu Hureyrənin da ona qarşı müxalifətçilik etdiyini bildikdən sonra, artıq, həqiqət əhli-beyt ardıcıllarına gizli qalmır. Qarşıda xüsusi bir bölmə olaraq Əbu Hureyrənin "əməvi” hakimiyyətinə olan yaxınlığı və bu üzdən də Əli (ə)-a qarşı tutumu barəsində danışacağıq.\n Muhəmməd ibni Əhməd ibn Osman əz-zəhəbi 8-ci hicri əsrinin böyük əhli-sünnə alimlərindəndir. Hicrətin 673-cü ilində (miladi 1274) Şam şəhərində qohumlarının nəzərə çarpan hissəsi alim hesab edilən əslən Türkmən olan elmi bir ailədə dünyaya gəldi. Atası sərraflıqla məşğul olub bu sahədə kifayət qədər şöhrət tapdığına görə ona "Zəhəbi” (yəni zərgər) ləqəbi verilmişdi. Elə həmin ləqəb də atasından ona bir növ miras kimi qalmışdı. Özünün dediyinə əsasən atası rəvayət elminə çox aşina bir alim idi. Zəhəbi məşhur və təəssübkeş əhli-sünnə alimi ibn Teymiyyənin şagirdi olmuşdur. Zəhəbinin bir çox əsərləri dövrümüzə rahatlıqla gəlib çatmış və hal-hazırda elmi sahələrdə çox oxunulan kitablardandır. İstər təfsir, istər tarix və istərsə də ricali sahələrdə Zəhəbinin kitabları dəyərli qəbul edilən müraciət mənbələrindəndir. Hicrətin 748-ci ilində (miladi 1348) Misirdə dünyasını dəyişdi. Zəmanəsinin böyük alimləri onun cənazə namazında iştirak etdilər.\n "Təzkirətul-huffaz” 1 cild, səh 32.\n "Təzkirətul-huffaz” 1 cild, səh 33.


"Kərimli tutulan zaman ətrafdakı qışqırıqlar süni idi” -\n"Destruktiv qüvvələr problemlərin səsləndirilməsindən sui-istifadə edir..." - Həsənquliyev\n"Kərimli tutulan zaman ətrafdakı qışqırıqlar süni idi” - Hadı Rəcəbli\nTeleqraf.com xəbər verir ki, bunu Milli Məclisin deputatı Hadı Rəcəbli Yeni Azərbaycan Partiyasının (YAP) İcra Katibliyində Baş nazirin müavini Əli Əhmədovun rəhbərliyi ilə Milli Şuranın 19 oktyabr qanunsuz aksiya keçirmək cəhdi ilə bağlı keçirilən toplantıda səsləndirib.\nHadı Rəcəbli bildirib ki, mitinqdə beş yüz nəfər iştirak edirdisə, mediadan min adam var idi: “Yəni göstərildi ki, nəyi istəyirsiniz, çəkib göstərin. Əslində Milli Şuranın təşkili ilə mitinq keçirilmədi. Siyasi təşkilatçılıq yox idi. Məişət səviyyəsində narazılığı olan adamlar ordan-burdan gəlib danışırdılar. Polislərin xidmətini isə xüsusi qeyd etmək istəyirəm. Onları söyüb təhqir edirdilər. Məqsəd polisi cızığından çıxarmaq idi. Lakin polis göstərdi ki, onlar dövləti müdafiə edirlər, prezidentin yanındadılar. Belə süni mitinqlərlə bizi aldatmaq olmaz. Əli Kərimli tutulan zamanı ətrafdakıların qışqırığı belə süni idi”.


Reza Deqati Kəlbəcərə gedib, jurnalistlərin şəhid olduğu ərazidən görüntülər paylaşıb - VİDEO - Yeni Gəncə\nReza Deqati Kəlbəcərə gedib, jurnalistlərin şəhid olduğu ərazidən görüntülər paylaşıb – VİDEO\nMəşhur fotojurnalist Reza Deqati Kəlbəcərə səfər edərək, ikisi jurnalist olmaqla Azərbaycanın 3 mülki vətəndaşının minaya düşərək şəhid olduğu əraziyə baş çəkib.\n“Report” xəbər verir ki, o, təəssüratlarını instaqram səhifəsində yazıb.\nR.Deqati bildirib ki, iki azərbaycanlı jurnalist ermənilərin Qarabağda yerləşdirdikləri milyonlarla minadan birinə düşərək şəhid olublar: “Ermənilər hərbi məğlubiyyətdən sonra regionu tərk etməzdən öncə ərazilərə minlərlə yerüstü mina və tələ mina yerləşdiriblər. Bütün beynəlxalq müqavilələrə və Cenevrə Konvensiyasına zidd olaraq Ermənistan hökuməti mina sahələrinin xəritələrini verməkdən imtina edir, bununla da yüzlərlə insanın, xüsusilə də mülki şəxslərin ölümünə və şikəst olmasına, həmçinin regionun bərpa edilməsi və məcburi köçkünlərin geri qayıtması prosesinin ləngiməsinə səbəb olur”.\nFotoqrafın minaya düşərək partlayan “KamAz”ın fonunda paylaşdığı videonu 1 saat ərzində 30 min nəfərdən çox insan izləyib.\nXatırladaq ki, 4 iyun 2021-ci il tarixində saat 11 radələrində xidməti vəzifələrini yerinə yetirmək üçün işğaldan azad edilmiş Kəlbəcər rayonuna ezam olunmuş telekanal və informasiya agentlikləri əməkdaşlarını aparan “Kamaz” markalı sərnişin avtomobilinin Kəlbəcər rayonunun Susuzluq kəndi ərazisində tank əleyhinə minaya düşməsi nəticəsində üç nəfər – AZTV telekanalının operatoru Sirac Abışov, AZƏRTAC İnformasiya Agentliyinin müxbiri Məhərrəm İbrahimov, Kəlbəcər rayon İcra Hakimiyyətinin Susuzluq kənd inzibati ərazi dairəsi üzrə nümayəndəsinin müavini Arif Əliyev həlak olub, daha 4 nəfər isə müxtəlif dərəcəli bədən xəsarətləri ilə xəstəxanaya yerləşdirilib.


Axar.az xəbər verir ki, bu fikirləri Teleqraf.com-a açıqlamasında Milli Məclisin deputatı, professor Eldar Quliyev bildirib.\nMillət vəkili qeyd edib ki, son zamanlar bir neçə yaşlı insanın adı Ağsaqqallar Şurasına rəhbərliklə bağlı hallanır, amma həmin şəxslərin əksəriyyətinin səhhəti ilə bağlı elə də aktiv fəaliyyət göstərə bilməyəcəyi məlumdur:\n“Ağsaqqallar Şurasına elə insan rəhbərlik etməlidir ki, yaşına baxmayaraq, aktiv fəaliyyət göstərsin. Söhbət təkcə məndən getmir. Şuraya təcrübəli adam rəhbərlik etməlidir. Həm də səhhəti onun fəaliyyətinə imkan verməlidir. Ağsaqallar Şurasına sədrlik məsələləsi tək Bakı ilə məhdudlaşmır. Bölgələrlə də aktiv iş aparılmalıdır”.\nEldar Quliyev hesab edir ki, ölkədə ümumiyyətlə ağsaqqalların hörmətini, statusunu bir qədər qaldırmaq lazımdır:\n“Əvvəllər ağsaqqal o adama deyilirdi ki, həqiqətən sözü yaşadığı kənddə, qəsəbədə, bölgədə keçərli olurdu. Harada bir problem yaranırdısa, ağsaqqal həmin məsələləri yoluna qoyurdu. Ağsaqqalın bir problemin üstünə getməsi ilə həmin məsələnin həlli gerçəkləşirdi”.\nEldar Quliyevin sözlərinə görə, respublikamızın hər yerində, xüsusən, Bakı kəndlərində ağsaqqala hörmət-ehtiram çox böyükdür:\n“Bu baxımdan Respublika Ağsaqqallar Şurasının rəhbəri elə adam olmalıdır ki, onun böyük nüfuzu olsun. Nüfuz nə pulla, nə də başqa şeylə ölçülür. Allah Fəttah Heydərova rəhmət eləsin. Ondan sonra bu Şuraya rəhbəlik edən adam heç olmasa onun qədər nüfuzlu olmalıdır”.\nMillət vəkili vurğulayıb ki, Şura sədrliyi ona həvalə olunsa, bacardığı qədər öhdəsindən gəlməyə çalışar:\n"Bu sahədə müəyyən təcrübəmiz də var. Fikrimcə, Şuranın strukturu yenidən formalaşmalıdır. Çünki 2018-ci ildə Ağsaqqallar Şurasının nizamnaməsinin müddəti bitib. Hazırda Ağsaqqallar Şurasının nizamnaməsi qeydiyyatdan keçmədiyi üçün legitim sayılmır. Bildiyim qədər nizamnamə artıq yenidən hazırlanııb.\n2020.09.25 / 20:58


Azərbaycan türklərinin etnogenezinə dair – AQRA Elmin İnkişafına Dətsək İctimai Birliyi\nArxeoloji araşdırmalar sübut edir ki, Azərbaycan ərazisi dünyanın ən qədim mədəniyyət mərkəzlərindən biridir. Ərazinin bol sulu çayları, meşələri, dağlıq və dağətəyi bölgələri hələ ibtidai insanların ən qədim zamanlardan burada məskunlaşmasına şərait yaratmışdır. Bu gün ən aktual məsələlərdən biri bu ərazinin ən qədim sakinlərindən olan prototürklərin ilkin təşəkkülü, soykökümüzdə duran türk tayfalarının yayılma arealının haradan qaynaqlanması və Azərbaycan türklərinin etnogenezinin müəyyənləşməsindən ibarətdir.\nBirinci məsələyə münasibətimizi bildirərkən, qeyd etməliyik ki, yuxarıda adları göstərilən xalqlarla türklərin geneoloji yox, tipoloji-areal qohumluğuvardır. İkinci məsələyə gəldikdə isə, bu günarxeoloji, mifoloji, linqvistik, samotoloji və digər faktlar sübut edir ki, türkün ilkin təşəkkül tarixini və yayılma arealını Cənubi Qafqaz, Ön Asiya,əsasən də bütöv Azərbaycan ərazisində axtarmaq lazımdır.\nAzərbaycan tarixi ümumtürk tarixindən təcrid olunmuş şəkildə öyrənilə bilməz. İmperiyanın yeritdiyi hökm siyasətindən biri də ondan tbarət olmuşdur ki, Azərbaycan tarixində hər şeydən danışmaq mümkündür, bir şərtlə ki, türklərin adı çəkilməsin. Çəkilsə də, onları orta əsrlərdə bu əraziyə «gəlmə», «vəhşi», «düşmən» və s. kimi qələmə vermək lazımdır. İndi isə o pərdə dağılmışdır və Azərbaycan tarixinin düzgün, əsaslı, elmi şəkildə öyrənilməsi üçün, mütləq, türk əcdadlarımızın ta qədimdən bu günə qədər keçdiyi yola nəzər salınmalıdır.\nAzərbaycan ən qədim zamanlardan çoxsaylı etnosların yaşadığı ərazi olmuşdur. Bu etnosların içərisində eramızdan çox-çox əvvəl yaşayanları da var, eramızın ilk əsrlərindən başlayaraq buraya köçürülənləri də. Məsələn: tatların – irandilli əhalinin Cənubi Qafqaza, xüsusən də Azərbaycanın Şirvan və şimal-şərq bölgələrinə köçürülməsi ilk orta əsrlərə – sasani dövrünə aiddir. Ərəbdilli əhali isə Azərbaycan ərazisinə bir qədər gec – VII-IX əsrlərdə köçürülmüşdür. Bu etnosları Qafqaza şimaldan köçəri türk tayfalarının aramsız hücumlarının qarşısını almaq üçün köçürmüşlər. Bəzi tədqiqatçılar yazırlar ki, türklər buraya XI-XII əsrlərdə gəlmişlər. Sual oluna bilər: – əgər bu ərazinin sakinləri türk deyildilərsə, şimaldan gələn türklərlə onsuz da mübarizə aparacaqdılar. Daha buraya başqa xalqı köçürməyə lüzum yox idi ki!. Sadəcə olaraq, buranın əhalisi əzəldən türklər olduğu üçün, sasani və ərəb imperiyaları şimaldan gələn türklərlə yerli türklərin birləşməsindən ehtiyat edərək, bura özlərinə münasib əhali köçürmüşlər.\nAzərbaycanın şimal-şərq regionunda Şahdağ qrupu xalqları sayılan xınalıq (hunalıq – Hun türklərinə aid ilkin məlumata e.ə.1764-cü ilə aid Çin mənbələrində rast gəlinir [Qumilyov,1960, s.23]), qrız, buduqlar vardır. Azərbaycana eramızdan əvvəl hicrət etmiş ən qədim əhalidən biri Quba yaxınlığındakı Kulqat qəsəbəsində yaşamış yəhudilər-«cuhud»lardır. Bölgədə Qaraçı kəndinin əhalisi vaxtilə Hindistandan gəlmiş sindlərdir. Şimal-qərbi Azərbaycanda, Alazan çayı vadisində elliklə məskunlaşmış ingiloylar (gellər) vardır. Lakin bu xalqların heç biri etnik durumda müəyyənedici amilə çevrilə bilməmiş və onlar yerli türkdilli əhali arasında həmişə azlıq təşkil etmişlər.\nAzərbaycan ərazisinin aborigen sakinləri olan türklərin (Azərbaycan türklərinin) adını hallandırmamaq xatirinə imperiya siyasətindən asılı olaraq, bu ölkənin sakinlərinə bir ad – «azərbaycanlı» adı verilmişdir. Yəni ki, Azərbaycan xalqı azərbaycanlılardan ibarətdir. Bəs azərbaycanlılar kimdir?.. Bu torpağın sakinləri. Bu ölkənin vətəndaşları olan hər kəs… Bilirik ki, Azərbaycan bu ərazidə vətəndaşlıq hüququ almış hər bir xalqın vətənidir. Amma etiraf edək ki, Gürcüstanda yaşayan xalq «gürcüstanlı» deyil, gürcü, Ermənistanda yaşayan xalq «ermənistanlı» deyil, erməni adlanır. Rusiya dövləti əsasən rusların vətənidir və s. Azərbaycan xalqı ifadəsi isə bütün adı çəkilən və çəkilməyən, bu ərazidə yaşayan xalqların hamısına şamil edilir və yaxud da heç birinə şamil edilmir.\nBəzən belə ifadələr işlədirik: – «ermənistanlı azərbaycanlı», «gücüstanlı azərbaycanlı» və s. Amma bizdə yaşayan xalqlar isə öz adları ilə çəkilir. Biz torpağın, vətənin adı ilə millətin adını niyə qarışdırırıq?!.. Niyə bizə düşmən olan erməni bizi öz adımızla – «türk» deyə çağırır?! Niyə farslar şimaq-qərbi İranı (Cənubi Azərbaycan) Azərbaycan kimi tanısalar da, orada yaşayan əhaliyə öz adı ilə «türk» deyirlər?! Bu sualların cavabanı açmağa çalışacağıq. Azərbaycanın əsas əhalisini və çoxluq təşkil edən Azərbaycan türkünün etnogenezisi ilə bağlı öz elmi fikirlərimizi oxucu ilə bölüşmək istəyirik.\nAzərbaycan türklərinin etnoqenezindən yazmış bir neçə psevdo tarixçinin siyasətə xidmət edən elmi ümumiləşdirmələri insanı dəhşətə gətirir. Onlar Azərbaycan ərazisində yaşayan xalqların hamısını qədim hesab edərək, Azərbaycan türklərinin etnoqenezini tam bəsitləşdirir və həm də onları Qafqaza «gəlmə» kimi qələmə verməklə, tariximizi lap dünənlə – yəni XI-XII əsrlərlə bağlayırlar. Bəzi tədqiqatcılara etnoqenezlə bağlı məlum olmayan və yaxud da bilərəkdən özlərini bilməməzliyə qoyduqları faktları dəqiqləşdirək.\nƏli bəy Hüseynzadə 100 il bundan əvvəl «Həyat» qəzetində yazırdı ki, Qafqaz canişini Voronçov Daşqov 1905-ci il iyulun 20-də qəzetin bağlanmasını təklif etmiş və sənədin dərkənarında yazmışdır: «təcili olaraq «Həyat»ın sərlövhəsindəki «türk» sözü pozulsun, əvəzinə «tatar» sözü yazılsın» (Bir millətə nə qədər yabançı ad qoymaq olar? müəl.). O zamankı Rusiyanın mətbuat səhifələrində türkü unutdurmaq üçün onu təhqir etməkdən çəkinmirdilər. Məsələn, «türkə hakimiyyət ver, atasını öldürər». Və ya «türk alim ola bilər, insan ola bilməz» və s. kimi ifadələr işlədilirdi. XVIII əsrdə yaşamış fransız mütəfəkkiri Monteskye yazırdı: «Dünyanın heç bir xalqı fatehlik şöhrəti və əzəməti ilə türklərlə yarışa bilməz. Çingiz xanın fütuhatları ilə müqayisədə İsgəndərin qələbələri nədir ki?… bu müzəffər xalqın yalnız tarixçiləri çatışmayıb ki, onların ağılagəlməz qələbələrinin şöhrətini yaysınlar. Nə qədər ölməz əməllər, əbədilik dəfn olunub. Türklər tarixlərini bilmədiyimiz nə qədər dövlətlərin əsasını qoyublar. Bu cəngavər xalq öz gündəlik şöhrəti ilə məşğul olub əbədi məğlubedilməzliyinə inanıb, keçmiş qələbələrinin əbədiləşdirilməsi qayğısına qətiyyən qalmamışdır» [Ə.Hüseynzadə, 1997, s.34-40]. Doğrudan da türklər bütün güclərini əsrlər boyu tarix yaratmağa sərf etmişlər və yaratmışlar da. Amma yazmamışlar. Ona görə də türkün tarixini yazan kəs onlara zülm etmiş bir xalq haqqında yaxşı nə yaza bilərdilər ki?..\nArxeoloji tədqiqatlar nəticəsində aydın olur ki, Qobustan qayaüstü yazılarının (petroqliflərinin) yaranma tarixi mezolit dövründən – yəni 10-15 min il bundan əvvəldən başlayır. Gəmiqaya qayaüstü petroqliflərinin yaşı isə 4-5 min ildir. Ən böyük nailiyyətlərdən biri Qobustan və Gəmiqaya təsvirlərində yazı nümunələrinin olmasıdır. Bu günə qədər tədqiqatçılar misirliləri, finikiyalıları, minoyları əlifbanın yaradıcıları hesab edirlər. Əsasən, Finikiya əlifbası üzərində dayanan alimlər bu fikrə gəlmişlər ki, Şərqdə bu əlifba əsasında ilk dəfə arami yazısı (sağdan sola) yaranmışdır. Hətta Milan Universitetinin professoru Radivoye Peşiç Dunay sahilində, özünün qeyd etdiyi kimi, 48 işarədən ibarət dünyanın ən qədim əlifbasını kəşf etmiş və onu etrusk yazı işarələrinə bənzətmişdir. Azərbaycanlı tədqiqatçı Əjdər Fərzəli Gəmiqaya və Qobustanda olan daşlar üzərində 32 hərfdən (9 sait və 21 samit səsdən) ibarət ilk Azərbaycan (türk) əlifbasını kəşf etmiş və 400-dən artıq söz oxumuşdur. Maraqlısı isə odur ki, bu sözlərin hamısı («Tanqrı», «Ana», «adam», «gün» və s.) bugünkü ana dilimizdədir. O, «Gəmiqaya-Qobustan əlifbası» adlı kitabında yazır ki, bu əlifba bu günədək dünyada qəbul olunmuş əlifbaların ən qədimi olub, 8-10 min il bundan əvvələ aiddir [Ə.Fərzəli, 2003]. Bu daşlar üzərindəki yazıları qədim rəssam ümumi tayfalar tərəfindən qəbul olunmuş dildə – protoazərbaycan, prototürk dilində – Tanrıçılıq dilində yazmışdır. Qədim Azərbaycan türklərinin dili Tanrıçılıq dili olub [A.Farzali, 2005, s.250].\nMəlumdur ki, dünya alimləri xalqları bu sahədə iki qrupa bölürlər:\n– əlifbası olan;\n– əlifbası olmayan.\nAzərbaycan xalqı əlifbası olmayanlar sırasına daxildir. Söz yox ki, bu tədqiqatlarla biz dünyaya isbat etməliyik ki, Azərbaycan (türk) xalqı neçə min il əvvəl dünya xalqlarının çoxuna «əlifba dərsi» keçmişdir. Görəsən, qayaların yaddaşına həkk olunmuş bu yazılar yazılı mənbə deyil? Görünür ki, bəzi «tədqiqatçılara» müasir mürəkkəblə kağıza yazılmış məqalələr lazımdır. Onların fikrincə, güya müdrik babaların daşlara, qayalara həkk etdikləri tarixi əhəmiyyət kəsb edən bu yazılar, yazı deyil. Biz isə cəsarətlə deyirik ki, Qobustan və Gəmiqaya petroqlifləri Azərbaycan türkünün yaratdığı ən qədim yazılı mənbələrdir.\nEtnogenez məsələsinin dəqiqləşdirilməsində ən mühüm yeri qədim insan qalıqlarının tədqiqi tutur. Qobustandan 10-15 min əvvələ aid tapılmış iki kəllə qalığının paleoantropoloji və antropoloji (somatoloji) cəhətdən vizual müşahidələrlə öyrənilməsi və qədim tayfaların genezisini əks etdirən digər materiallar sübut edir ki, Azərbaycan türkünün əsas özəyini təmsil edən «kaspi» tipi avropoid irqin cənub qolununun məhəlli variantı kimi hələ ən qədim zamanlarda olduğu kimi, eneolit dövründə də (e.ə.VI-V minilliklər) cənub-şərqi Zaqafqaziyada geniş yayılmışdır. Bu tipin təmsil etdiyi əhalinin Zaqafqaziyaya gəlmə olmasını sübut edən heç bir dəlil yoxdur. Erkən tunc dövründə (e.ə.IV-III minilliklər) bu mədəniyyətin yaranma ocağı saydığımız Naxçıvan-Urmiya-Şərqi Anadolu-Qərbi Azərbaycan (müasir Ermənistan Respublikası) bölgəsinin əhalisi əsas etibarı ilə prototürklərin və müasir Azərbaycan türklərinin antropoloji tipini təmsil edən «kaspi» tipindən ibarət olmuşdur. Arxeoloji materiallar da bu mədəniyyətlərin məhz qədim türk tayfaları tərəfindən yarandığını sübut edir. Bu tipə məxsus olanlar bu ərazinin aborigen sakinləri kimi bu gün də dəyişməyərək, Azərbaycan türklərinin antropoloji tipini təmsil edir [R.Qasımova, 1997].\nTədqiqatçılar Azərbaycan ərazisində ən qədim insan məskənlərindən biri olan Azıx mağarasının adının türk diliinin ən qədim, ilkin ifadələrindən biri olması qənaətinə gəlirlər[T.Hacıyev, 1983, s.25-26; X.Xəlilli, 2005, s.3-9]. Azıx mağarası qədim türk dillərində «ayı mağarası» kimi də göstərilir. Burada məntiq nədir? Məlum olduğu kimi, ibtidai insanlar qışda yem ehtiyatından həmişə əziyyət çəkmişlər. Bu insanların artımına, həyat sürmələrinə ciddi maneə idi. Aydındır ki, dekabr ayından mart ayına kimi ayılar qış yuxusuna gedirlər. İnsanların nə çətinliklə ovladıqları ayıların qış aylarında mağara və kahalara gəlib qış yuxusuna getməsi, insanları təəccübləndirirdi. Ona görə də Azıx mağarasının xüsusi, gizli bir guşəsində 300-350 min yaşı olan və üzərinə işarələr çəkilmiş ayı kəllələri tapılmışdır [Ə.Cəfərov, 2004, s. 135-136]. Artıq bu ayılar insanlar üçün azuqəyə – yemə çevrilirdi. «Dədə Qorqud kitabında» da «azuğ» sözü «qida, yemək ehtiyatı» mənasında işlədilr. Məsələn: «Yeddi günlük azuğla çıxayım» [«Dədə Qorqud kitabı», 1988, s. 69]. Uzun dövr ərzində sabit formada qalan azuğ (Azıx) sözü türk dilinin ilkin yaranış variantlarından biridir.\nAzərbaycan türklərinin tarixi və etnogenezi məsələsi qonşu regionlarda protürklərin yaşaması ilə sırf bağlı olmuşdur. Qədim türklər Azərbaycana yaxın hansı ərazilərdə yaşamışlar? Bu gün tədqiqatçılar daha çox şumerlərin türk olması və mixi yazıların türkcə oxunması haqqında təkzibolunmaz dəlillər gətirirlər. Hələ XIX əsrin sonlarında Lenorman və Qommel şumer dilinin ural-altay (türk) dilində olması fikrinə gəlmişlər. Onlar qeyd edirlər ki, səslənməsinə, saitlərin harmoniyasına və d. səbəblərə görə bu dil türk dilləri qrupuna daxildir. Məsələn, ata sözü şumer dilində «atta», oğul sözü «uqhul» kimi səslənir [Brokqauz i Efron, 1901,s.62-63]. Maraqlıdır ki, başqa hansı dildə «ata» və «oğul» sözləri türk dilində olduğu kimi səslənir? Bundan başqa, XXI əsrdə ABŞ və Türkiyədə çap olunmuş bir sıra əsərlərdə şumer mixi yazılarının türkcə olması faktı təsdiqlənir [T.Azərtürk, 2001; 2002; 2003; A.Cəliloğlu, 2001]. Sadəcə, bu yazıların oxunuşu ilə uzun illər başqa xalqlar məşğul olmuşlar ki, onlar ya türk dilini bilmədikləri üçün və yaxud da bilərəkdən mixi yazıların dilini və onları haradan «gəlməsi» məlum olmayan bir xalq kimi qələmə vermişlər (yenə də özləri üçün yol qoyurlar ki, bir zaman onların türk olduğu təsdiqlənsə, desinlər ki, «gəlmədir»lər).\nS.Kramer «Tarix şumerdən başlayır» kitabında şumerlərin 39 yeniliyin ixtiraçıları olduğu bildirilir. O, bu siyahıya yazı, təkər, məktəb, ikipalatalı parlament, tarixçi, kosmologiya, ədəbiyyat müzakirələri, Nuhun ilk surəti, kitab kataloqu, pul (gümüş), vergi, qanun və sosial islahatlar, tibb və s. Daxil edir. Bu sivilizasiyanın necə yarandığı mənbələrdə əsaslı şəkildə qeyd olunmur. Milli Coğrafiya Cəmiyyəti isə bu barədə belə deyir: «Şumer xalqının haradan gəlməsi barədə çox yazılıb, ancaq bunu hələ də heç kim bilmir» (əgər şumerlər türk olmasaydılar, mütləq adı çəkilərdi. Susurlarsa, deməli türkdürlər. müəl.). Bəşəriyyətə sivilizasiya gətirən bu qədim türklər (şumerlər) e.ə.3760-cı ildə Nippur şəhərində dəqiqliyi ilə bilnən Günəş-Ay təqvimindən istifadə etməyə başlamışlar. Hazırki 360 dərəcəlik bucaq, 12 aydan ibarət il, 24 saatdan ibarət günlər, 12 bürc (60 rəqəminin bölünəni) və s. şumerlərdən qalmadır [http://ufo.metrocom.ru/book3/elford1/elford1.htm].\nYazılı mənbələr sübut edir ki, Azərbaycan ərazisində mövcud olmuş ən qədim dövlət (Aratta istisna olmaqla) Quti dövlətidir. F.Ağasıoğlu yazır ki, «Qədim akkad və elam yazılarında göstərilir ki, qutilər ölkəsi 70 boyla vuruşmuşdular. Əlbəttə, bu boyların hamısı ayrılıqda quti adlanmırdı. Sonrakı mənbələr göstərir ki, bəzi yazılarda «quti» adı o dövrdə həmin ərazilərdə yaşayan subar, turuk (türk), kuman, bars, börü, qarqar, azər, zəngi və s. türk boylarının ümumi adı kimi işlənmişdir». Tədqiqatçı qədim proto – azər tayfalarından olan qutilərin e.ə.2200-2109-cu illərdə ikiçayarası əraziləri ələ keçirib, 91 il hakimiyyətdə olmalarından, assur mənbələrində «Göydəki ulduzların sayı qədər çox olan qutilər» haqqında məlumatdan xəbər verir [F.Ağasıoğlu, 2000, s.149-155].\nDigər mənbələrdə də e.ə.III minilliyin ikinci yarısında Urmi gölünün cənubunda olan qədim türk tayfaları arasında quti və lullubəylər haqqında məlumatlar vardır [Y.Oğuz, 2002, s.17-19]. Tədqiqatçılar qeyd edirlər ki, «…lullubi (lullubəy-müəl.) Azərbaycanın prototürk əhalisinə verilmiş kənar ad olmuşdur» [Azərbaycan tarixi, 1994, s.79].\nİ.Əliyevin redaktəsi ilə çap olunmuş «Azərbaycan tarixi» (rus dilində) kitabında yazılıb ki, «Manna e.ə. III-II minilliklərdə bu regionda mövcud olmuş quti, lullubi, hürri və digər tayfa və tayfa ittifaqlarının birbaşa varisidir [İstoriya Azerbaydjana,1995,s.89]. Deməli, Manna dövlətini quran tayfaların əkssəriyyəti prototürk etnosları olmuşlar.\nMaraqlıdır ki, yazılı mənbələrdə qədim türk tayfalarının adı qalmaqdadır. E.ə. II minilliyə aid akkad mixi yazılarında «türükkü» (türk) tayfalarının adı yad edilir və bildirilir ki, Urmiya gölünün cənubunda yaşayan bu tayfalar o dövrdə (4-5 min il bundan əvvəl) regionda baş vermiş siyasi proseslərdə mühüm rol oynamışlar [Azərbaycan tarixi, 1994, s.78-80].\nE.ə.VII əsrin əvvəllərindən e.ə.VI əsrin əvvələrinə qədər Azərbaycan ərazisində türkdilli tayfaların yaratdıqları kimmer-skit-sak padşahlığı mövcud olmuşdur. Roma imperiyasının məşhur saray şairi P.O.Nazo yazır ki, eramızın əvvəllərindən Qara dənizin şərq sahillərindən Xəzər dənizinədək böyük bir ərazidə skitlər-türkdilli tayfalar yaşamışlar. Bu faktı Herodot (e.ə.V əsr), Miletli Hekatey (e.ə. V-IV əsrlər) və başqalarının əsərləri də sübut edir. Cənubi Qafqazda meydana çıxan gürcü, erməni və alban yazılarından çox-çox öncə türk yazıları mövcüd olmuş, Alban əlifbası qədim türk əlifbası əsasında tərtib edilmişdir [V.Əsədov, 2005].\nSkiflər Krasnoyarsk vilayətində tədqiq edilən «Taqar arxeoloji mədəniyyəti»nin (e.ə.700-100-cü illər), «Andronovo mədəniyyəti»nin yaradıcıları olmuşlar. Sibirdə – Tuvada 1971-1974-cü illərdə öyrənilən və e.ə. IX-VII əsrlərə aid «Arjan-1», «Arjan-2» kurqanları da skitlərə aiddir. Arjan-1-də 160 at dəfni qeydə alınıb. Arjan-2-dən isə 6000 ədəd qızıl, bürünc və dəmirdən hazırlanmış qədim zərgərlik məmulatı tapılmışdır. Bu tapıntılar skiflərin türkdilli olmasını bir daha təsdiqləyir. Altay türklərinə məxsus Pazırıq kurqanlarında (e.ə.V əsr) qeydə alınmış bir sıra adətlər Herodotun təsvir etdiyi qədim skiflər haqqında olan adətlərlə eyniyyət təşkil edir [A.Hüseynova, 2005, s.17-25]. Herodot göstərir ki, skiflər öldürdükləri düşmənin başından su içmək üçün kasa hazırlayırdılar. Görünür ki, Azərbaycan türklərinin etnogenezində skiflərin də rolu olmuşdur.\nYazıçı, etnoqraf, türkoloq Murad Aci yazır: «Ermənistanda erməni qrafikası ilə, fəqət türkcə yazılmış qədim müqəddəs kitablar var. Madam ki qədim Ermənistanda dualar türkcə qələmə alınmışdır, deməli, əski ermənilər ibadətlərini suryani dilində deyil, türkcə etmişlər… Ermənilər üçün ilk məbədləri kimlər tikmişlər?.. Bu sualların cavabını qədim erməni məbədlərinin divarlarında tapmaq olar – orada türk tamğaları həkk olunmuşdur. İnşaatçıların tamğaları. Ayrı-ayrı kilsələrin divarlarında 23 belə işarə var. Zvartnots, Kotavank, Dvin, Çvari və digər yaşayış məntəqələrindən run (türk) yazıları tapılmışdır…Ermənilər onlara baxır, özləri onların nəşr etdirir və bu yazıların türkcə olduğunu anlamırlar» [M. Adji, s.168].\nAzərbaycan arxeoloqlarının apardığı qazıntıların bir çoxundan türkdilli xalqların Cənubi Qafqazda eramızdan əvvəl V-II minilliklərdə və eramızsy ilk əsrlərində yaşamalarını sübut edən maddi dəlillər vardır. Buraya arxası üstə uzadılmış skeletlər, daş qarışıq torpaq kurqanlar, müxtəlif dəfn adətləri, türk sərkərdələrinin öz atları ilə birgə və yaxud da atlarının dəfn olunduğu qəbirlər və digər arxeoloji faktlar daxildir [Narimanov,1987; Seyidov,2003]. Zaqafqaziya ərazisində ən çox at dəfnləri ilə müşahidə olunan qəbir abidələrinə Azərbaycanda rast gəlinmişdir. Bu da təsadüfi deyil. Atın əhilləşdirilməsindən sonra türklərin yeni dünyası və yeni həyatı başlayır. Azərbaycan ərazisində belə dəfnlərə Naxçıvan, Qarabağ, Mingəçevir, Gəncə-Qazax, Daşkəsən, Şəki-Zaqatala, Muğan və b. yerlərdə rast gəlinmişdir [F.Quliyev, 2003, s.10-13]. Naxçıvanda (Maxtakəndi) 5 min il bundan əvvələ aid at fiquru tapılmışdır. Herodotun verdiyi məlumata görə, massagetlər (türklər) atı Günəşə qurban kəsmişlər (Qerodot, kniqa, 1, 1988).\nHər hansı xalqın qəbul etdiyi qida məhsulları və musiqisi də geneoloji xüsusiyyət daşıyır. Əliköməktəpə (Cəlilabad rayonu) abidəsindən eneolit dövrünə aid tapılmış at sümükləri içərisində kürək sümüklərinin çoxluğu, at ətindən qida məhsulu kimi istifadə edildiyini göstərir. Bu gün Orta Asiyada yaşayan türklər at əti yeməklə bərabər, ən hörmətli qonağa dayça (atın balası) kəsər, at südündən istifadə edərlər. Digər mənbələrdə də ən qədim zamanlardan türklərin at əti yeməsindən, at südü içməsindən bəhs edilir və bu gün də bu geneoloji xüsusiyyət saxlanılır. Musiqi mədəniyyətinə gəldikdə isə, onu deyə bilərik ki, ən qədim musiqi alətlərindən biri saz, dligəri isə uddur. E.ə. III minilliyə aid qədim şumer daş barelyefi üzərində saz çalan insan təsviri, e.ə. II minilliyə aid Babilistan ərazisindən tapılmış gil lövhə üzərində ud çalan insan təsviri, e.ə. I minilliyə aid Ziviyədən tapılmış gümüş qab üzərində saz çalan manna musiqiçisi musiqi tarixismizdən xəbər vermirmi? Və bu gün sazı və udu çalan hansı xalqdır? Diqqət edin! Uzaq Sibirdən Avropaya qədər bu musiqi alətlərini ifa edənlər ancaq türklərdir. Mühit və şəraitdən asılı olmayaraq, hər hansı bir xalqın qan yaddaşı, gen yaddaşı heç vaxt itmir.\nMüxtəlif tədqiqatçıların əsərlərində türklərin bu ərazidə ta qədim zamanlardan yaşaması haqqında yazılı məlumatlar vardır. Tarixin atası Herodot 2500 il bundan əvvəl bu ərazidə türklərin yaşamasından xəbər verir. VII əsrdə yaşamış ərəb tarixçisi Cürcuma qətiyyətlə bildirir ki, Azərbaycan lap qədim çağlardan türklərin vətəni sayılır. Türklər çoxdan bu ərazidə məskunlaşmışdır. Xəlifə Müaviyə tarixçi Abid ibn Şoriyədən soruşur: «Türklər və Azərbaycan nə deməkdir?» Abid cavab verir: «Azərbaycan qədimdən burada məskunlaşmış türklərin ölkəsidir». 1126-cı ildə fars tarixinə aid bir mənbədə yazılır: «Azərbaycan – lap qədimdən türklərin əlində olan bir ölkədir…»[L.Qumilyov, 1993, s.6-7].\nTürkdilli xalqların ədəbiyyat tarixində özünəməxsus yer tutan və uzaq əsrlərdən soraq verən «Kitabi-Dədə Qorqud»un ən qədim adət-ənənələri oğuz türklərinin ibtidai dövrünə – eramızın III-IV əsrlərinə aiddir. Dastanda göstərilir ki, türklər çadır və alaçıqlarda yaşayır, maldarlıqla məşğul olur, at südü və ondan hazırlanmış içkilər içir, at kultuna sitayiş edir və s. Qəhrəman yaralananda atın quyruğunu kəsir, öləndə isə atı da öldürürlər. Dastanda etnos kimi 2 dəfə «alban» sözü işlənmişdir. Ümumiyyətlə, türklərin mədəniyyətinin, etnogenezinin, dilinin təməl sənədi, ədəbi-bədii fikrinin ən qədim və zəngin qaynaqlarından biri olan «Kitabi-Dədə Qorqud»un yazıya alınması bizim eranın ilk orta əsrlərinə təsadüf etsə də [“Kitabi-Dədə Qorqud”, 1988, s.16-18], burada eramızdan əvvəlki minilliklərdə qədim türklərin davamlı həyat tərzi ilə səsləşən çoxlu maraqlı faktlar vardır.\nAraşdırmalar göstərir ki, türkdilli xalqların kökü düşmən dəyirmanına su tökən bəzi tarixçilərin söylədikləri kimi deyil. Q.Qeybullayev yazılı və maddi-mədəniyyət nümunələrinə əsaslanaraq, etnotoponimlərə aid samballı faktiki dəlillər irəli sürmüşdür. O, qədim türk dillərinin bölünərək formalaşması dövrünü e.ə.II minilliyin sonu və e.ə. I minilliyin əvvəllərinə təsadüf etdiyini göstərir [Q.Qeybullayev, 1991, s.498]. Ümumiyyətlə, Azərbaycan xalqının islamaqədərki mənşəyi, soykökü və inkişaf yolunu E.Əlibəyzadə 3 mərhələyə bölür:\n-şumer-türk mərhələsi (e.ə.III-II minilliklər);\n-turan–iskit (skif) türk mərhələsi;\n-türk mərhələsi [E.Əlibəyzadə, 1998,s.8].\nM.Seyidov Azərbaycan xalqının soykökündə əsasən üç qolun olması fikrinə gəlir – Atropaten, Arran-Alban və bir sıra digər türk qəbilə birləşmələri [M.Seyidov,1983,s.9].\n1. Qumilev L. Xunnı. M., 1960.\n2. Seyidov A.Q. Naxçıvan e.ə. VII-II minilliklərdə, Bakı, 2003.\n3. Sumbatzade A.S.. Azerbaydjanüı-gtnoqenez i formirovanie naroda. Baku, «Glm»\n4. Allahverdiyev S., Haqverdiyev Ə. Türk dünyası xalqlarının tarixi, Bakı, 1996.\n5. Qeybullaev Q.A,. Azərbaycan türklərinin təşəkkülü tarixindən, Bakı, 1994.\n6. Qeybullaev Q.A. Gtnoqenez Azerbaydjanüev. 1, Baku, «Glm» 1991.550 s.\n7. Bartolğd B.B. Törki. Alma-Ata, 1998.\n8. Həbiboğlu V. Qədim türklərin dünyagörüşü. Bakı, 1996.\n9. Nərimanov İ.. Azərbaycanın əkinçi-maldarlıq tayfalarının mədəniyyəti. Bakı, «Elm», 1987.\n10. Qasımova R.M.. Azərbaycan xalqının etnogenezisi paleoantropoloji və antropoloji (somatoloji) materiallar əsasında. Elmlər doktoru dissert. Avtoreferatı, Bakı, 1997.\n11. Qumilyov L. Qədim türklər. Bakı, 1993. 534 s\n12. Fərzəli Ə.. Gəmiqaya-Qobustan əlifbası, Bakı, 2003.\n13. Azərbaycan tarixi,Bakı,1994\n14. Əsədov V.. Qafqaz Albaniyasında yazının yaranması və inkişafı. «Azərbaycan» qəzeti, 25 avqust, 2005.\n15. Qerodot. İstoriya, kniqa 1, M, 1988.\n16. Azərtürk T. Azəri (Şumer), Çin və Hunqar (On oqur) dillərinin köməyi ilə Hun dilinin bərpası. ABŞ, Sietl, 2003. 84 səh.\n17. Azərtürk T. Mixi yazıların mənşəyi, kimindir onlar? ABŞ, Sietl, 2002. 115 səh.\n18. Azərtürk T. Muğam «Şumer» deyilən Azəri türkünün milli mənəvi sərvətidir. ABŞ, Sietl, 2001. 65 səh.\n19. Atakişi Cəliloğlu. «Şumercə» Kesin olarak türk dilidir. İstanbul, 2001. 151 səh.\n20. Brokqauz F.A., Efron İ.A. Sumeriyskiy vopros. Gnüiklopediçeskiy slovarğ, tom XXXII, S-Peterburq, 1901, s. 62-63.\n21. Murad Adji. Evropa, törki, velikaə stepğ. M.2001 ,\n22. Quliyev F.E. Qədim Azərbaycanda atçılıq. Namizədlik diss. avtoreferatı, Bakı, 2003. 29 s.\n23. Seyidov M. Azərbaycan mifik təfəkkürünün qaynaqları. Bakı, 1983. 325 s.\n24. Əlibəyzadə E. Azərbaycan xalqının mənəvi mədəniyyət tarixi. Bakı, 1998. 521 s.\n25. Hüseynzadə Əli bəy. Türklər kimdir və kimlərdən ibarətdir. Bakı, 1997, 292 s.\n26. Hüseynova A.Q. Skif problemi rus və sovet tarixşünaslığında. Namizədlik disser. avtoreferatı. Bakı, 2005, 29 s.\n27. Farzali A. Noev Kovçeq i Qəmiqaə-Qobustanskiy alfavit. Baku, 2005, 278 s.\n28. Firidun Ağasıoğlu. Azər xalqı. Bakı, 2000. 436 s.\n29. Yunus Oğuz. Qədim Anadolu və Azərbaycan türkləri. Bakı, 2002, 112 s.\n30. Kitabi Dədə Qorqud. Bakı, 1988, 265 s.\n31. İstoriə Azerbaydjana. (pod redaküiey İqrara Alieva), Baku, 1995, 432 s.\n33. Xəlilli X. Dədə Qorqud kitabı türklərin mədəniyyətinin, etnogenezinin və dilinin təməl sənədidir. «Dədə Qorqud» jurnalı, №3, 2005, s.3-10.\n34. Hacıyev T. Azərbaycan dili tarixi. Bakı, 1983.\n35. Cəfərov Ə. Azərbaycanın ilk sakinləri. Bakı, 2004.


Xocavənd Rayon İcra Hakimiyyəti və YAP Xocavənd rayon Təşkilatının təşkilatçılığı ilə Yeni Azərbaycan Partiyasının 25 illik yubileyi ilə əlaqədar olaraq “Yeni Azərbaycan Partiyası qələbələr partiyasıdır” mövzusunda tədbir keçirilib. - Xəbərlər - XOCAVƏND RAYON Icra Hakimiyyəti\nXocavənd Rayon İcra Hakimiyyəti və YAP Xocavənd rayon Təşkilatının təşkilatçılığı ilə Yeni Azərbaycan Partiyasının 25 illik yubileyi ilə əlaqədar olaraq “Yeni Azərbaycan Partiyası qələbələr partiyasıdır” mövzusunda tədbir keçirilib.\n13 noyabr 2017-ci il tarixdə Xocavənd Rayon İcra Hakimiyyəti və YAP Xocavənd rayon Təşkilatının təşkilatçılığı ilə Yeni Azərbaycan Partiyasının 25 illik yubileyi ilə əlaqədar olaraq “Yeni Azərbaycan Partiyası qələbələr partiyasıdır” mövzusunda tədbir keçirilib. Tədbir iştirakçıları Ulu öndərin Rayon İcra Hakimiyyətinin inzibati binası qarşısındakı abidəsi önünə tər gül dəstələri düzərək ümummilli liderin əziz xatirəsin yad etmişlər. Rayon Mədəniyyət evində davam edən tədbirdə əvvəlcə ulu öndər Heydər Əliyevin əziz xatirəsi bir dəqiqəlik sükutla yad edilib.\nXocavənd rayon ilk partıya təşkilatının üzvü, uzun müdət rayon təşkilatının sədri olmuş Vaqif Əsgərov, YAP Qadınlar Şurasının üzvü Gültəkin Ağayeva, Rayon Təşkilatının mələhətçisi, Gənclər Birliyinin sədri Vüsal Hüseynov, Gənclər birliyi idarə heyətinin üzvü Məmləkət İbrahimova ümummilli lider Heydər Əliyevin qurucusu olduğu Yeni Azərbaycan Partiyasının keçdiyi şərəfli yoldan, əldə etdiyi uğurlardan bəhs ediblər. Bildirilib ki, Azərbaycanın müstəqil, demokratik, sivil dövlət kimi qurulması və möhkəmləndirilməsində, vətəndaş cəmiyyəti quruculuğunda fəal rol oynayan YAP-ın yaranması ölkəmizdə cərəyan edən hadisələrin yekunu və mövcud ictimai-siyasi şəraitin məntiqi nəticəsi idi. Yeni Azərbaycan Partiyasının Proqramında irəli sürülmüş əsas vəzifələr dövlət müstəqilliyinin möhkəmləndirilməsi, demokratik, hüquqi, dünyəvi dövlətin qurulması, vətəndaşların dinc və firavan həyatının təmin edilməsidir. Partiya məfkurəsinin əsasını təşkil edən müstəqil dövlətçilik, qanunçuluq, azərbaycançılıq, yaradıcı təkamül, vətəndaş həmrəyliyi və sosial ədalət prinsipləri YAP-ın qarşısında duran vəzifələrin həyata keçirilməsinin ideya təminatı olaraq mahiyyətcə Azərbaycanın siyasi gələcəyinin də ideya bazasını şərtləndirmiş olur. YAP-ın cəmiyyətin yeganə seçimi olmasını Azərbaycanın beynəlxalq aləmdə güclü mövqeyi və nüfuzu da şərtləndirir və bütün bunlar da belə deməyə əsas verir ki, ulu öndərin yaratdığı Yeni Azərbaycan Partiyası ölkənin aparıcı siyasi qüvvəsi kimi milli mənafelərin istənilən platformada müdafiə və təmin etməyə yetərli ictimai dəstəyi var . Sonda Yap Xocavənd Rayon Təşkilatının ilk partiya təşkilatının üzvləri Rayon Təşkilatının Fəxri Fərmanı ilə təltif olunmuşlar.


Tək istədiyim səni tanıya bildiyim qədər məni tanıman » Qadınla.Com - Qadınlar Birİncidir!\nTarix: 24-02-2015, 22:00\nMən sənin yanındayam, indi sən də söylə yolun sonunu görməmək üzrə sonsuza qədər sən də mənim yanımdasanmı? Əgər yanında olmamı istəyirsənsə, icazə ver; icazə ver də göstərim sənə bizi.\nYanında olmağı istəyirəm, istəyirəm çünki ürəyin bunu haqq edir. Məni bilərsən, hanı etdiyim hər şeyi qaydasına görə edib ən gözəl şəkliylə tamamlamaq istəyərəm. İşdə mən də sənin yanında olması lazım olduğu kimi tapılmalıyam.\nƏskik olmayacaq heç bir şey. Biz tamamilə, hər kəsin qibtə edəcəyi növdən mükəmməl bir cüt olacağıq.\nYanındadırsam; ən saf halımla, hər şeyin kimi olmalıyam.\nSən bir səhv etdin bəlkə daha ən başından mənə "hər şeyimsən" deyərək. Unutma canım, hər şeyinsəm həqiqətən hər şeyin olaram. Elə sözdə deyil yəni həqiqətən hər şeyin olaram sənin. Əgər önümüzdə çox uzun bir yol varsa birlikdə gedəcəyimiz, o zaman yalnız bir qız yoldaşdan ibarət olmam sənin üçün çox da çox bir şey ifadə etməz onsuz da. Buna görə mən də səni yalnız bir kişi yoldaş olaraq görmürəm.\nSən mənim sevgilimsən, tamam amma eyni zamanda sən mənim sirdaşım, yoldaşım, atam, dostum, böyük qardaşım, müəllimim, eşqim, yol yoldaşım, ailəm, yuvam, ürəyim … -qısacası hər şeyimsən- . Ürəyimizin layiq olduğu bizi sənə göstərəcəyəm. Təkrar bizi tapdıqdan sonra bu duyğuların ölməsinə icazə verməyəcəyəm.\nMən sənin yanındayam, indi sən də söylə; yolun sonunu görməmək üzrə sonsuza qədər mənim yanımdasanmı? loading... 20\neger axrinci cumleni qiz deyirse yox cavabi alagey yox eger oqlan deyirse he cavabi alagey,adaletsizlikdeyilmi bu\ncox gozel sozlerdi halaldi vallah 1 il oturub dusunsem bele cumleler aglima gelmez\n26 fevral 2015 14:00\nMən sənin yanındayam, indi sən də söylə; yolun sonunu görməmək üzrə sonsuza qədər mənim yanımdasanmı? 25 fevral 2015 15:28\nMən sənin yanındayam, indi sən də söylə; yolun sonunu görməmək üzrə sonsuza qədər mənim yanımdasanmı?\nTək istədiyim səni tanıya bildiyim qədər məni tanıman cox gozel sozlerdi\n25 fevral 2015 02:10\n10 Həyatım səni çox sevirəm!Allah bir ömür boyu bizi xoşbəxt etsin.Sevgilim Həyatım mənim Mən səni bu dünyada hər şeydən çox sev ikinizi çox sevirem..Canım qızım həyatımıza xoş gəldin.Ömrümüzə gəlişinlə sevinc gətirdin.Sizi çox sevirem Online\nGozel cumlelerdi beyendim her birini\n25 fevral 2015 00:12\nHemise yazirdim xosbextliyimdenBu gunse yaziram yaman derdliyem,Gozlerim gormeyir ozge kimseni,Menimse sevdiyim sevmeyir MENI....Bir vaxtlar bu seri ozum yazmisdim...helede yadimdadi....Hemise yazirdim xosbextliyimdenBu gunse yaziram yaman derdliyem,Gozlerim gormeyir ozge kimseni,Menimse sevdiyim sevmeyir MENI....Bir vaxtlar bu seri ozum yazmisdim...helede yadimdadi....Hemise yazirdim xosbextliyimdenBu gunse yaziram yaman derdliyem,Gozlerim gormeyir ozge kimseni,Menimse sevdiyim sevmeyir MENI....Bir vaxtlar bu seri ozum yazmisdim...helede yadimdadi....\nMən sənin yanındayam, indi sən də söylə; yolun sonunu görməmək üzrə sonsuza qədər mənim yanımdasanmı?bu fikri cox beyendim\nRomantik sozlerdi twk\nGozel ve romantik cumlelerdi sonuncunu cox beyendim\nmenim yanimdasanmi 24 fevral 2015 22:58\nYenede ROMANTIKA .Sevmekde gozeldi.Amma Sevilmek ondanda SUPERDI Amma indi mence sevmekde sevilmekde gunah kimi bi seydi.ele olubki uje SEVMEYEDE qorxur adam.'Menim fikrimce'\n24 fevral 2015 22:58\ncox gozel sozlerdi inwAllah tezlimle qovuwarsiniz omrunuzun sonunacan. vir birinizin yaninda olarsinizcox gozel sozlerdi inwAllah tezlikle qovuwarsiniz omrunuzun sonunacan bir birinizin yaninda olarsiniz\n24 fevral 2015 22:37